MAROVIC: BEZ SARADNJE SA HAGOM, REFERENDUM I PRE 2006.\nDRASKOVIC PRIMIO DORIS PAK\nSAMI:URADILI SMO SVE STO SE OD NAS OCEKIVALO NA SKUPSTINI SE\nSTUDIJA IZVODLJIVOSTI DO KRAJA MARTA\nPOLT: SAD NISU DONELE ODLUKU O BUDUCNOSTI KOSOVA\nEU CE SUTRA POZVATI NA JOS TESNJU SARADANJU S TRIBUNALOM\nPRIBE: NAPREDAK NA PUTU U EU, HAG I DALJE PREPREKA\nRUSIJA ZAINTERESOVANA ZA JACANJE JEDINSTVA SCG\nCRVENKOVSKI DANAS STIZE U RADNU POSETU BEOGRADU\nDRASKOVIC: LAZAREVIC POSTUPIO CASNO I ODGOVORNO\nDAVINIC: PREDAJA LAZAREVICA JE PATRIOTSKI GEST\nTADIC: LAZAREVICEV POSTUPAK HRABAR, CASTAN I SAVESTAN\nFLORANS ARTMAN: DEL PONTE POZDRAVILA ODLUKU LAZAREVICA\nSAD POZDRAVLJAJU PREDAJU LAZAREVICA\nGALJAK:PREDAJA LAZAREVICA "IZUZETNO DOBRA VEST"\nOLI REN POZDRAVLJA PREDAJU LAZAREVICA\nMASARI: DOBROVOLJNA PREDAJA POMAZE, ALI NE RESAVA SARADNJU\nTADIC RAZGOVARAO SA PREDSTAVNICIMA MMFA\nDORIS PAK: VLASTI U VOJVODINI SU ISKRENO ZA MULTIETNICNOST\nKOSTRES I PAJTIC RAZGOVARALI SA AMBASADOROM NORVESKE\nSOLANA: NEOPHODNO UCESCE KOSOVSKIH SRBA I OBNOVA DIJALOGA\nRUSKI MIP KRITIKUJE IZVESTAJ MEDJUNARODNE KRIZNE GRUPE\nKOSOVO IDE KA KRIZI\nAUSTRIJA I SLOVENIJA USAGLASENO O ODNOSU PREMA KOSOVU I METOHIJI\nMAKEDONSKO PREDSTAVNISTVO U PRISTINI\nDJUKANOVIC: NISAM DOBIO KOSTUNICIN PREDLOG\nUKLJUCITI PREDSTAVNIKE CG U SVE ASPEKTE SARADNJE SA NATO\nLUKOVAC: PREDAJA LAZAREVICA NIJE DOVOLJNA\nKONSTITUISAN SAVET POKRETA ZA NEZAVISNU CRNU GORU\nAMBASADOR BRANKO LUKOVAC VRACA SE IZ RIMA\nMASARI: PITANJE IZBORA I REFERENDUMA RESITI U CRNOJ GORI\nOSNOVAN POKRET ZA ZAJEDNICKU EVROPSKU DRZAVU SRBIJE I CRNE GORE\nPODGORICA, 30. januara 2005. (Beta) Predsednik Srbije i Crne Gore Svetozar Marovic izjavio je veceras da bi referendum o crnogorskoj nezavisnosti mogao doci na dnevni red i pre 2006. godine, ukoliko se ne uspostavi puna saradnja sa Hagom i ne zapocne proces pristupanja Evropskoj uniji.\n"Bojim se da ljudi koji danas rade protiv saradnje sa Hagom, umesto da ucine da oni koji su protiv drzavne zajednice izgube argumente i da im kazu: 'pogledajte koliko smo uspeli da uradimo da se priblizimo Evropi', cine da mogucnost odrzavanja referenduma bude pre 2006. godine", rekao je Marovic za Televiziju Crne Gore.\nMarovic je istakao da je njegova obaveza, kao predsednika drzavne zajednice, da na to upozori domacu i medjunarodnu javnost. On je, takodje, izrazio uverenje da ce osnivanje dva pokreta pokreta za nezavisnost Crne Gore i pokreta za ocuvanje drzavne zajednice, omoguciti civilizovno suocavanje argumenata koji se odnose na buducnost Crne Gore.\nBEOGRAD, 31. januar 2005. (FoNet) Sef delegacije Evropskog parlamenta za saradnju sa zemljama Jugoistocne Evrope Doris Pak izjavila je danas da je veoma zadovoljna napretkom u saradnji Srbije i Crne Gore sa Haskim Tribunalom.\nPak je posle razgovora sa ministrom inostranih poslova SCG Vukom Draskovicem izrazila nadu da ce se i ostali generali predati, navodeci da je predaja jednog generala dobar potez koji ce pomoci EU da podrzi i pomogne SCG da se oslobodi nasledja Milosevicevog vremena. Prema njenim recima, zemlje EU ne misle da je srpski narod kriv za sve, vec se radi o pojedinim politicarima koji su cinili zlocine u ime naroda i zbog toga moraju da odgovaraju pred Tribunalom u Hagu. Ona je rekla da je tema razgovora bilo i Kosovo i da je to specijalno pitanje koje se mora resavati pazljivo.\nPak je navela da se mora raditi na pitanju decentralizacije vlasti na Kosovu i da ne treba govoriti o statusu dok se ne dostignu odredjeni standardi. Ona je ocenila da bi Beograd i Pristina sto pre trebalo da zapocnu dijalog, jer se nista ne moze uraditi bez jedne ili druge strane.\nSef diplomatije SCG Vuk Draskovic izrazio je nadu da ce drzava sto pre ispuniti svoju obavezu prema Tribunalu u onom stepenu koji je potreban da bi Brisel shvatio nasu resenost da se prikljucimo evropskim integracijama. On je izrazio nadu da bi to doprinelo dobijanju pozitivne ocene Studije o izvodljivosti, zatim prikljucenju programu Partnerstvo za mir, a onda i NATO.\nDraskovic je rekao da je Doris Pak izlozio plan "Tri E" za Kosovo, koji podrazumeva evropski koncept resavanja pitanja i zalozio se za sto brzi pocetak dijaloga Beograda i Pristine o konkretnim pitanjima. Citirajuci britanskog diplomatu Denisa Meksejna da je "konacan status svih nas samo smrt", Draskovic je rekao da se na Kosovu zalaze za zivot i resavanje problema na nacin koji bi zadovoljio potrebe i Srba i Albanaca.\n"Sigurno je da ce se status Kosova kretati u granicama vise od autonomije, a manje od nezavisnosti", rekao je Draskovic i naveo da bi to mogla biti neka vrsta uprave pod patronatom EU.\nBEOGRAD, 28. januara 2005. (Beta) Predsednik Skupstine Srbije i Crne Gore Zoran Sami izrazio je danas zaodovljstvo zbog usvajanja 15 amandmana delegacije Skupstine SCG na rezoluciju o zastiti ljudskih prava na Kosovu Skupstine Saveta Evope (SE).\n"U usvojenim amandmanima navodi se da je Kosovo sastavni deo Srbije i crne Gore, zahtevana je dosledna primena Rezolucije 1244 Saveta bezbednosti UN, kao i da usvojeni dokument ne prejudicira konacan status Kosova", rekao je Sami na konferenciji za novinare u Skupstini SCG. On je naveo i da nije prihvacen nijedan amandman albanskih poslanika iz Albanije i Makedonije.\nPrema njegovim recima, rezolucija "nije losa", jer definise kako ce ubuduce biti zasticena ljudska prava na Kosovu, odnosno definise zakonski okvir. Sami je, medjutim, ponovio da poslanici iz SCG nisu glasali za rezoluciju jer tim dokumentom nije obuhvaceno sadasnje stanje ljudskih prava Srba i nealbanaca na Kosovu, koje je, kako je rekao, "potpuno katastrofalno".\nPredsednik parlamenta drzavne zajednice je ocenio da je delegacija SCG na Skupstini SE "uradila maksimalno sto je mogla". "Uradili smo sve sto se od nas ocekivalo. Svi diskutanti, osim Albanaca, drzali su nasu stranu", rekao je Sami.\nSami je naveo da je poslanik Demokratske stranke u Skupstini SCG Dragoljub Micunovic izabran za clana Biroa poslanicke grupe evropskih socijalista.\nPovodom osnivanja medjunarodnog suda za ljudska prava na Kosovu koje je predvidjeno rezolucijom, Sami je rekao da nije odredjen rok za osnivanje tog suda.\nBEOGRAD, 31. januara (Tanjug) - Srpski ministar za ekonomske odnose s inostranstvom Milan Parivodic izrazio je danas uverenje da cemo "zeleno svetlo" za studiju izvodljivosti dobiti do kraja marta, da bi pocetkom iduce godine bio potpisan i sporazum o stabilizaciji i pridruzivanju Evropskoj uniji.\nParivodic ocekuje investicioni ucinak u ovoj godini od milijardu do dve milijarde dolara i to blize gornjoj granici. Stotine miliona dolara doci ce vec u narednih nekoliko meseci samo od dve-tri transkacije u bankarskom sektoru i prodaje preduzeca na tenderima krajem godine, izjavio je Parivodic "Politici". Srpski tekstil i tekstilni proizvodi ce granicu EU bez carina i drugih kvantitativnih ogranicenja moci da prelaze, po svemu sudeci, tek od 1. juna, jer, posto sporazum bude potvrdjen i u EU i, kako se ocekuje, krajem marta zvanicno potpisan, nasa Skupstina bi trebalo da ga ratifikuje i o tome obevesti Uniju.\nParivodic je naglasio da je privatizacija najbolji odgovor na nase ekonomske probleme, ali ne bilo bila kakva - vec hitna i brza. "Pitanje brzine za mene je ispred pitanja cene po kojoj se preduzeca prodaju", istakao je Parivodic. On se, pored brze privatizacije privrede, zalaze i za privatnizaciju gradskog gradjevinskog zemljista, "bas kako je to ucinio i razvijeni zapad, ali i Slovenci i Cesi". Parivodic insistira i na denacionalizaciji,"jer, ni jedna zemlje nece biti ozbiljno shvacena ako legalizuje kradju". "Svestan sam da drzava nije u mogucnosti da u potpunosti nadoknadi oduzeto, ali je neka satisfakcija moguca. Rumuni su tako uradili. Odlucili su, recimo, da vrate pet stanova maksimum, ali su ih vratili", rekao je on. "A, gradjani koji su devedesetih otkupili stanove, nemaju razloga za zabrinutost zbog denacionalizacije. Njihova svojina je zasticena", porucio je Parivodic.\nBEOGRAD, 28. januara (Tanjug) - SAD nisu donele nikakvu odluku o buducnosti Kosova, izjavio je veceras americki ambasador u Srbiji i Crnoj Gori Majkl Polt i objasnio da ce odluka o daljoj politici prema Kosovu i Metohiji biti doneta posle ispunjenja standarda za ovu pokrajinu.\n"Posto budu ispunjeni uslovi, kada bude vreme da se ide dalje, donecemo odluku", izjavio je Polt gostujuci u emisiji "Nezasticeni svedok" na Prvom programu RTS. "Nismo zadovoljni onim sto je postignuto na Kosovu. Svi bismo zeleli da je uradjeno vise, ali moramo da zivimo sa trenutnom situacijom", rekao je on dodajuci da postoje ljudi na Kosovu koji zele da se ide napred.\nOn je naglasio da se mora postici bezbednost za sve gradjane Kosova i dodao da SAD rade sa svima - Srbima i Albancima, da bi se uverile da se standardi primenjuju. Polt je objasnio da standardi nisu izmisljeni za Kosovo, vec da su to medjunarodno prihvacene vrednosti.\nUpitan o uskracivanju pomoci vladi Srbije, Polt je naglasio da SAD nisu uvele niti imaju nameru da uvode sankcije Srbiji i objasnio da je vladi uskraceno 10 miliona dolara, dok ce 63 miliona dolara biti dato za pomoc gradjanima. "Nas ne zanima dobra volja vlade, vec sta ona moze da uradi da bi se islo napred", dodao je americki ambasador.\nKomentarisuci ocene da SCG treba uclaniti u "Partnerstvo za mir" da bi se pospesila saradnja sa Haskim tribunalom, Polt je rekao da ne treba stvarati "alternativnu realnost" koja se nece ostvariti.\nOn je ocenio pritom da Haski tribunal nije "politicki igrac", vec sud koji pokusava da ostvari pravdu za sve u bivsoj Jugoslaviji. "Saradnja nije pitanje pritiska Karle del Ponte, vec ispunjavanje obaveze kao clanice UN", rekao je Polt.\nOn je rekao da SAD veruju da Ratko Mladic najvise vremena provodi u Srbiji i pruzio uveravanja da ce SAD proslediti sve informacije koje bi pomogle oko njegovog pronalazenja. Upitan o nagadjanjima da postoji tajni dogovor sa Radovanom Karadzicem, Polt je naglasio da nema specijalnih ni tajnih dogovora, vec samo jasna obaveza da svi optuzeni moraju da budu izvedeni pred Haski tribunal da se suoce sa pravdom.\nBRISEL, 30. januara 2005. (Beta) Sefovi diplomatija Evropske unije sutra ce u Briselu istaci neophodnost da zapadnobalkanske zemlje pojacaju svoje napore da svi optuzenici budu predati Haskom tribunalu, a posebno ce podrzati u decembru preduzete korake medjunarodnog predstavnika u BiH, Pedija Esdauna, da se to obezbedi u BiH, saopstili su izvori EU u Briselu.\nOcekuje se, kako je receno, da ce ministri EU, takodje, oceniti kao dobar korak ka potpunoj saradnji Beograda s Haskim tribunalom, odluku srpskog generala Vladimira Lazarevica da primi optuznicu i ode u Hag. Novi, "povoljan razvoj" u odnosima SCG i haskog suda ce doprineti i jos "konstruktivnijoj raspravi" sefa diplomatije SCG, Vuka Draskovica, i celnika EU, u utorak u Briselu, u okviru "unapredjenog politickog dijaloga SCGEU".\nDraskovic ce o studiji izvodljivosti za pregovore o sporazumu o stabilizaciji i pridruzivanju nase zemlje s Unijom, saradnji s haskim sudom i Kosovu, razgovarati sa Zanom Aselbornom, sefom diplomatije Luksemburga, predsedavajuceg EU, evropskim komesarom Olijem Renom i visokim predstavnikom EU, Havijerom Solanom.\nU sredistu Draskovicevih razgovora s vodecim funkcionerima Unije ce biti i stav evropske dvadesetpetorice da drzavna zajednica mora efikasno funkcionisati i da Beograd i Podgorica moraju iskoristiti date povoljne mogucnosti za pridruzivanje uniji preko "dvojakog koloseka" ekonomskog priblizavanja i reformi.\nDiplomatski izvori EU su Beti preneli da se zato s paznjom proucava novi predlog o izborima za parlament SCG, koji je prosle nedelje vlada Srbije urucila Solani. Prema tumacenju evropskih diplomata, taj predlog, o kojem bi trebalo da se izjasni i Podgorica, ne predstavlja nikakav bitan zaokret, ali jeste pokusaj nagodbe. Ono sto je za Evropsku uniju bitno, kako su podvukli ovi izvori, jeste da se obezbedi brize prikljucivanje SCG strukturama EU, a da se pitanje buducnosti odnosa u drzavnoj zajednici odlozi za razdoblje kad se bude jasnije znalo kako ce se resavati status Kosova.\nFunkcioneri EU su ukazali na izjavu komesara Evropske komisije za prosirenje Olija Rena, koji je pozdravio odluku Lazarevica, naglasivsi da "saradnja s haskim sudom uklanja prepreke za pridruzivanje Srbije i Crne Gore Evropskoj uniji".\nIsto kao i u slucaju Hrvatske, od koje se zahteva da bezuslovno saradjuje s Hagom posebno u slucaju odbeglog Ante Gotovine, kao i Republike Srpske, kad su u pitanju prvenstveno Ratko Mladic i Radovan Karadzic, u krugovima Evropske unije se ocekuju i dalji, opipljivi potezi Beograda, rekli su agenciji Beta funkcioneri EU koji pripremaju sutrasnji ministarski sastanak.\nGlavne spoljnopoliticke teme sutrasnjem zasedanja ministara inostranih poslova EU bice situacija u Iraku, na Bliskom istoku, pomoc azijskim zemljama posle katastrofe izazvane cunamijem, kao i odnosi s Ukrajinom.\nBEOGRAD, 28. januara 2005. (Beta) Direktor Direkcije EU za zapadni Balkan Rajnhard Pribe rekao je danas u Beogradu da je Srbija i Crna Gora ostvarila znacajan napredak u reformama u cilju integracije u Evropsku uniju i izrazio uverenje da ce preostala otvorena pitanja moci uskoro da se rese.\n"Mi smo videli u proteklih nekoliko meseci napredak u oblastima u kojim su sprovodjene reforme, i, iako jos ima neresenih pitanja, smatramo da napredak moze biti ucinjen u vrlo kratkom vremenu i zato ponovljam da ima razloga da budemo optimisti", rekao je Pribe, nakon dvodnevnih razgovora sa zvanicnicima SCG i Srbije. Pribe je na konferenciji za novinare rekao da postoje tehnicki uslovi za zavrsetak Studije o izvodljivosti za SCG do kraja marta, ali je dodao da ne moze nista konkretno da kaze o ishodu studije, posto o tome odlucuje, na predlog Evropske komisije, savet sefova diplomatija EU.\nPribe je podsetio da je saradnja s Haskim tribunalom i dalje "veliki kamen spoticanja" na putu SCG u EU, pozdravivsi jutrosnju odluku generala Vladimira Lazarevica da se dobrovoljno preda Tribunalu kao prvi korak ka unapredjenju te saradnje.\nOn je ocenio da je pogresno zakljucivati da Crna Gora nema nikakvih obaveza prema Tribunalu, posto je rec o medjunarodnoj obavezi drzavne zajednice, sa kojom ce se potpisivati i jedinstveni sporazum o pridurzivanju.\nEU, takodje, ocekuje da drzavna zajednica bude funkcionalna, sto podrazumeva i pronalazenje resenja za pitanje izbora za Skupstinu SCG, na cijem resavanju, kako je naveo Pribe, radi visoki predstavnik EU Havijer Solana sa predstavnicima SCG i republika clanica.\nBrisel smatra i da republike clanice treba sto pre da donesu svoje ustave i ocekuje od SCG da ispunjava svoje medjunarodne obaveze u postovanju prava manjina i ljudskih prava i da unapredi administrativne kapacitete, pre svega pravosudje, kao i borbu protiv organizovanog kriminala.\nMinistar za medjunarodne ekonomske odnose SCG Predrag Ivanovic je naglasio da Savet ministara SCG ima potpuno jasan stav da 2005. godina mora biti godina intenzivnog priblizavanja EU, sto podrazumeva pozitivnu Studiju o izvodljivosti i pocetak pregovora o Sporazumu o stablizaciji i pridruzivanju.\nSavet ministara se, takodje, zalaze za politicku stabilnost u zemlji, punu saradnju s Haskim tribunalom, primenu pristupa "dvostrukog koloseka" i funkcionalnu drzavnu zajednicu, dodao je on. "Duzni smo da pokazemo sposobnost da izvrsimo evropeizaciju SCG", rekao je Ivanovic.\nPoptredsednik Vlade Srbije Miroljub Labus je rekao da su u dvodnevnim razgovorima sa evropskim strucnjacima razjasnjene dileme i tehnicki detalji u procesu pridruzivanja, ukljucujuci i detalje "dvostrukog koloseka". On je naglasio da u procesu pridruzivanja EU nema vise institucionalnih prepreka, vec politickih, navodeci da je to pre svega saradnja s Haskim tribunalom, koja se, kako je istakao, mora nastaviti i nakon danasnje odluke o predaji generala Lazarevica. Labus je rekao da je stekao utisak iz razgovora sa strucnjacima EU da je SCG "na repu dogadjaja" u regionu, ali je izrazio uverenje da ce drzavna zajednica moci da sustigne i prestigne svoje susede.\nRazgovorima u okviru sestog sastanka Unapredjenog stalnog dijaloga EU i SCG juce i danas nisu prisustvovali predstavnici Crne Gore koji nisu mogli da dodju u Beograd zbog losih vremenskih prilika.\nPokusaj da se obezbedi njihovo ucesce video vezom je delimicno uspeo, pa ce evropski zvanicnici odvojeno sa crnogorskim predstavnicima razgovarati o pitanjima vezanim za Crnu Goru.\nRazgovori u Beogradu su poslednji takav sastanak zvanicnika EU, SCG i republika clanica pred donosenje odluke o Studiji o izvodljivosti.\nMOSKVA, 28. januara (Tanjug) - Rusija smatra drzavnu zajednicu Srbija i Crna Gora svojim vaznim partnerom na Balkanu i zainteresovana je za jacanje njenog jedinstva, saopstilo je veceras Ministarstvo inostranih poslova Rusije.\n"Smatramo da je ocuvanje SCG vazno ne samo za ocuvanje stabilne situacije u samoj zemlji, vec i da ono ima prvorazredan znacaj za stabilnost u citavom regionu Balkana", navedeno je u saopstenju ruskog Ministarstva.\nIstovremeno, izrazava se namera da se i dalje "energicno" razvija svestrana saradnja Rusije i SCG, kao i sa republikama koje je cine, na temelju ravnopravnosti, obostrane koristi i pragmatizma i imajuci u vidu civilizacijsku i istorijsku bliskost naroda dve zemlje.\nU saopstenju se takodje podseca da je prosla godina bila veoma plodonosna za bilateralnu saradnju i da je vise susreta na razlicitim nivoima potvrdilo cvrstu i obostranu resenost za jacanje te saradnje.\nKako se navodi, tokom prosle godine predsednik Rusije Vladimir Putin sastao se sa predsednicima vlada Srbije i Crne Gore Vojislavom Kostunicom i Milom Djukanovicem, predsednik Drzavne dume Boris Grizlov posetio je SCG, dok je ministar spoljnih poslova SCG Vuk Draskovic boravio u radnoj poseti Moskvi. Takodje, sefovi diplomatija dve zemlje redovno su razmatrali aktuelna pitanja tokom niza velikih medjunarodnih foruma, a sastajali su se i ministri finansija i industrije Rusije i republika u sastavu SCG.\nU saopstenju se ukazuje da politicki dogovori pocinju da se realizuju u praksi, pre svega u ekonomskoj sferi, pa je tako robna razmena izmedju dve zemlje prosle godine premasila 1,5 milijardu dolara, sto je najvise u poslednjih 10 godina. U fazi razrade je niz velikih investicionih projekata, stvorene su dobre pretpostavke za sirenje direktnih veza medju preduzetnicima dve zemlje, a u Moskvi je odrzano peto zasedanje medjuvladinog Komiteta za trgovinsku, ekonomsku i naucno-tehnicku saradnju, koje je odredilo perspektive daljeg sirenja saradnje. Jacanje obostrano korisnog partnerstva sa SCG potpuno odgovara interesima Rusije, zakljucuje se u saopstenju.\nSKOPLJE, 31. januara 2005. (Beta) Predsednik Makednije Branko Crvenkovski stize danas u dvodnevnu radnu posetu Beogradu, na poziv srpskog predsednika Borisa Tadica.\nPrema najavama, Crvenkovski ce se, pored Tadica, sastati i sa predsednikom Srbije i Crne Gore Svetozarom Marovicem, predsednikom Vlade Srbije Vojislavom Kostunicom i predsednikom Skupstine Srbije Predragom Markovicem.\nCrvenkovski ce sa zvanicnicima u Beogradu razgovarati pre svega o unapredjivanju bilateralnih odnosa, uz poseban naglasak na ekonomsku saradnju, evroatlantske integracije i situaciju u regionu, navodi se u saopstenju iz kabineta makedonskog predsednika.\nCrvenkovski ce se sa najvisim zvanicnicma sastati u utorak, a sutra, po dolasku, ugostice ga srpski predsednik.\nU Skoplju se naglasava da bi osnovni razlog posete Crvenkovskog Beogradu mogla da bude zelja Makedonije da se zatvori pitanje demarkacije medjudrzavne granice prema Kosovu, pre nego otpocnu razgovori o konacnom statusu pokrajine, ali u njegovom kabinetu nisu mogli da potvrde tu informaciju.\nPredsednik Kosova Ibrahim Rugova izjavio je nedavno da Pristina ne priznaje dogovor o granici koji su potpisali SCG i Makedonija.\nCrvenkovoski je brzo reagovao na tu izjavu, rekavsi da je to samo politicko istupanje Rugove, bez posebnog znacaja, posto je sporazum o granici Makedonije i SCG medjunarodno potvrdjen.\nPREDAJA GENERALA LAZAREVICA TRIBUNALU - REAGOVANJA\nBEOGRAD, 28. januara 2005. (Beta) Ministar spoljnih poslova Vuk Draskovic ocenio je danas da je general Vladimir Lazarevic odlukom da se dobrovoljno preda Haskom tribunalu "postupio casno i odgovorno". "Sledeci istorijsku tradiciju srpskih oficira, on je sebe podredio interesima svoje drzave i nacije. Nadam se da ce i ostali generali koje optuzuje tribunal u Hagu slediti odluku generala Lazarevica, koja je za postovanje", naveo je Draskovic u pisanoj izjavi.\nDraskovic je dodao da veruje da ce se general Lazarevic brzo vratiti iz Haga u Srbiju.\n"Nasa drzava ce mu maksimalno pomoci u odbrani od optuznice i pruziti svu pomoc njemu i njegovoj porodici. Istovremeno, preduzecemo sve sto je potrebno da tribunal dozvoli generalu Lazarevicu da se brani sa slobode", navodi se u izjavi Draskovica koju prenosi Minstarstvo spoljnih poslova SCG.\nBEOGRAD, 28. januara 2005. (Beta) Ministar odbrane SCG Prvoslav Davinic ocenio je danas da je odluka penzionisanog vojnog generala Vladimira Lazarevica da se preda Haskom tribunalu "visoko patriotski gest koji je karakterisao njegov celokupan profesionalni rad". "Ovakvom odlukom general Lazarevic daje najveci doprinos dobrobiti svoje drzave i svog naroda", navodi se u pisanoj izjavi ministra Davinica.\nDavinic je naglasio da ce Ministarstvo odbrane i on licno, u okviru svojih nadleznosti, uciniti sve da doprinese odbrani generala Lazarevica pred Haskim tribunalom.\nBEOGRAD, 28. januara 2005. (Beta) Predsednik Srbije Boris Tadic ocenio je danas "hrabrim, casnim i savesnim postupkom" odluku generala vojske Vladimira Lazarevica da se preda Haskom tribunalu i pozvao ostale haske optuzenike da slede njegov primer. Navodeci da je Lazareviceva odluka o dobrovoljnoj predaji "u interesu drzave Srbije i njenih gradjana", Tadic je ocenio i da ona predstavlja "pozitivan pomak u ispunjavanju obaveza koje je drzava preuzela prema Tribunalu", saopsteno je iz njegovog kabineta.\nPored poziva na predaju generalima i ostalim optuzenima pred Tribunalom, Tadic je pozvao i sve drzavne institucije da dosledno postuju Zakon o saradnji sa Hagom, ukazujuci da je saradnja sa tim sudom medjunarodna obaveza Srbije.\nBEOGRAD, 28. januara 2005. (Beta) Glavni tuzilac Haskog tribunala Karla del Ponte pozdravila je odluku generala Vladimira Lazarevica da se preda Haskom tribunalu, izjavila je danas portparol tog suda Florans Artman.\n"Karla del Ponte je, medjutim, podsetila da Lazarevic nije jedini optuzeni u tom predmetu za zlocine koji su pocinjeni na Kosovu, i optuzena su jos tri generala", rekla je Florans Artman televiziji "BK".\n"Nalozi za hapsenje optuzenih generala izdati pre godinu i po dana, a Karla del Ponte je podstila da Vlada Srbije ima obavezu da ih uhapsi ako se oni dobrovoljno ne predaju", rekla je Florans Artman.\nBEOGRAD, 28. januara 2005. (Beta) Sjedinjene Americke Drzave ocenile su danas kao ispravnu odluku penzionisanog generala Vladimira Lazarevica da se preda Haskom tribunalu i pozvale ga da tu odluku u "kratkom roku realizuje". Kako se navodi u saopstenju americke ambasade u Beogradu, vlada SAD poziva Vladu Srbije da bez odlaganja ispuni sve svoje medjunarodne obaveze prema Haskom Tribunalu.\nPODGORICA, 28. januara (Tanjug) - Portparol evropskog komesara Havijera Solane Kristina Galjak izjavila je danas da je dobrovoljna predaja generala Vladimira Lazarevica Haskom tribunalu za Evropsku uniju "izuzetno dobra vest".\n"To je zaista dobra vest, jer oznacava napredak u Srbiji i Crnoj Gori", rekla je Galjakova crnogorskom drzavnom radiju. Ona je naglasila da saradnja Srbije i Crne Gore sa medjunarodnim organizacijama, pre svega sa Tribunalom u Hagu, mora biti "potpuna i bezuslovna". "EU ocekuje da se i ostali koji su optuzeni za ratne zlocine veoma brzo nadju u Hagu, gde ce im biti obezbedjeno posteno sudjenje", porucila je Galjakova.\nBRISEL, 28. januara 2005. (Beta) Evropska komisija pozdravila je danas odluku generala Vladimira Lazarevica da se preda Haskom tribunalu, ocenjujuci da ce ona omoguciti Srbiji i Crnoj Gori da se priblizi Evropskoj uniji.\n"Radi se o dobrodosloj odluci. Nadam se da ce posle nje uslediti izrucenja ostalih optuzenih iz Srbije i Crne Gore", izjavio je evropski komesar za prosirenje Oli Ren.\nCACAK, 28. januara 2005. (Beta) Sef Misije OEBSa u Srbiji i Crnoj Gori Mauricio Masari ponovio je veceras da pozdravlja odluku generala Vladimira Lazarevica da se preda Haskom tribunalu, ali je istakao da "princip dobrovoljne predaje pomaze, ali ne resava saradnju" sa tim sudom.\n"Zato moraju da uslede i drugi koraci kao sto su predaja ili hapsenje i drugih generala protiv kojih je podignuta haska optuznica, hapsenje Ratka Mladica i ostalih optuzenika", rekao je Masari na konferenciji za novinare u Cacku. Masari je istakao da je medjunarodna zajednica jasno stavila do znanja Vladi Srbije da je saradnja sa Haskim tribunalom neophodna na putu do Evropske unije, i naveo da je srpska vlada svesna toga.\n"Ukoliko nakon Lazareviceve predaje usledi isporucivanje ili predaja drugih haskih optuzenika, medjunarodna zajednica ce reagovati na odgovarajuci nacin, ali ukoliko njegova predaja ostane izolovan slucaj ne verujem da ce odgovor medjunarodne zajednice biti zadovoljavajuci", rekao je Masari.\nMasari je rekao da u Cacku postoji dobra saradnja stranaka, dodao da je ucinjen napredak u borbi protiv kriminala i obezbedjen je socijalni mir. On je najavio da ce OEBS pomoci tom gradu u obuci odbornika lokalne skupstine, menadzera u malim i srednjim preduzecima, i podrzati nevladine organizacije u osnivanju informativnog i obrazovnog centra, kao i nezavisnost lokalnih medija.\nSef Misije OEBSa u SCG je danas u Cacku razgovarao sa opstinskim funkcionerima, predstavnicima nevaldinih organizacija, cacanske policije, Okruznog suda, udruzenja privrednika i lokalnih medija i odrzao predavanje ucenicima i profesrima cacanske Gimnazije.\nBEOGRAD, 28. januara 2005. (Beta) Predsednik Srbije Boris Tadic razgovarao je danas sa predstavnicima Medjunarodnog monetarnog fonda (MMF) o neophodnosti obnavljanja privatizacije, restruktuiranja preduzeca i unapredjenja javnog sektora u Srbiji.\nTadic je tokom razgovora naglasio da se zalaze za "reforme i za sprovodjenje zahtevnih poteza koje tranzicija iziskuje" i dodao da se u tom procesu "posebno mora voditi racuna o ugrozenim socijalnim grupama", saopsteno je iz Predsednistva Srbije. Predsednik Srbije je istakao da je "neophodno sto pre preduzeti konkretne aktivnosti kako bi se povecao izvoz domacih proizvoda, pokrenula mala i srednja preduzeca i smanjili troskovi drzavnog aparata".\nU saopstenju se navodi da su se predstavnici dve strane saglasili da je "prioritet smanjenje inflacije i spoljnotrgovinskog deficita" kao i da je "proces evropskih integracija uslov za poboljsanje investicione klime u Srbiji a samim tim i za stabilizaciju njene ekonomije".\nNOVI SAD, 30. januara 2005. (Beta) Sef Misije Evropskog parlamenta za utvrdjivanje cinjenicnog stanja o polozaju nacionalnih manjina u Vojvodini Doris Pak izjavila je danas u Novom Sadu da su je lokalne i pokrajinske vlasti u Vojvodini uverile da se zaista zalazu za postovanje principa multietnicnosti.\nNa konferenciji za novinare u Skupstini Vojvodine, Doris Pak je kazala da konacne zakljucke o tome da li su proslogodisnji incidenti u Vojvodini zaista bili etnicki motivisani ili je rec o "obicnim" krivicnim delima, Misija Evropskog parlamenta nece donositi dok ne zavrsi i razgovore sa predstavnicima vlasti u Beogradu.\n"Svi predstavnici vlasti s kojima smo pricali u Vojvodini zaista su nas uverili da se zalazu za multietnicnost, to moram da istaknem i nemam nikakvog razloga da sumnjam u njihove dobre namere", navela je Doris Pak.\nOna jeocenila da bi prevencija incidenata kroz sferu obrazovanja, zatim brza reakcija policije i vece nadleznosti lokalnih i pokrajinskih vlasti doprinele boljem sprecavanju ispada. "Mi u Evropi smo naucili lekciju da ne mogu svi problemi da se resavaju na najvisem nivou vlasti, pa smatram da bi i Beograd trebalo to da razume i da ucini sve da pomogne lokalnim i pokrajinskim vlastima", izjavila je Doris Pak.\nNavela je da je u razgovoru sa policijom u Vojvodini stekla utisak da policija ozbiljno shvata i radi svoj posao i da je uverena da niko od sagovornika nista nije skrivao od Misije Evropskog parlamenta, vec su dostavili sve raspolozive podatke u vezi sa incidentima u radoblju od oktobra 2003. do septembra 2004. godine.\nOna je izrazila zadovoljstvo zato sto Vojvodina, kako je rekla "jedina u SCG", ima instituciju ombudsmana i pozvala medije da obaveste gradjane o postojanju ove institucije, kako bi gradjani koristili usluge ombudsmana na svoju korist.\nDoris Pak je kazala da Misija Evropskog parlamenta zeli da pomogne Vojvodini da vrati svoj dobar imidz, posto je rec o pokrajini sa dugackom tradicijom multietnicnosti, kojoj "ne treba davati saveta kako da se zivi". "Vojvodina je geografski u susedstvu sa zemljama koje su ili clanice Evropske unije ili ce to postati. Vojvodina ce postati i clanica Interreg programa, preko kojeg moze da pomogne i Srbiji da se brze ukljuci u EU, jer je Vojvodina deo Srbije", rekal je Doris Pak.\nPredsednici Skupstine i Izvrsnog veca Vojvodine Bojan Kostres i Bojan Pajtic obecali su da ce sve uciniti da se smanje medjunacionalne tenzije i da se sprece incidenti.\nBojan Pajtic je ocenio da su medjuetnicki odnosi u Vojvodini danas zadovoljavajuci i rekao da su i dosadasnji incidenti bili deo pojedinaca, a nikako drzave, politickih organa ili stranaka.\n"Svaki incident mora brzo i veoma strogo da bude kaznjen, a sve to treba da isprate i mediji", kazao je Pajtic.\nMisija Evropskog parlamenta, u kojoj su, pored Doris Pak, i Johanes Svoboda, Djula Hedji, Zolt Beceji i Jelko Kacin, popodne ce u Novom Sadu razgovarati sa predstavnicima nevladinih organizacija i medija.\nMisija Evropskog parlamenta sutra ce se u Beogradu sastati sa ministrima unutrasnjih poslova, pravde i prosvete, a juce su posetili opstine Subotica i Temerin, gde su razgovarali sa celnicima lokalnih vlasti i predstavnicima partija nacionalnih manjina.\nNOVI SAD, 28. januara (Tanjug) - Predsednici Skupstine i Izvrsnog veca Vojvodine, Bojan Kostres i Bojan Pajtic, primili su danas u, odvojenim posetama, ambasadora Kraljevine Norveske u Beogradu Hansa Olu Urstada.\nU razgovoru s predsednikom vojvodjanskog parlamenta norveski ambasador se interesovao za stanje medjunacionalnih odnosa u Vojvodini, u svetlu proslogodisnjih incidenata, navedeno je u saopstenju Pokrajinskog sekretarijata za informacije. "Odredjenim politickim grupacijama koje imaju ekstremne nacionalne predznake, odgovaralo je da tokom predizbornih aktivnosti podizu medjunacionalne tenzije koje su opale posle pokrajinskih izbora", ocenio je Kostres.\nPredsednik Izvrsnog veca Pajtic je, zahvalivsi se na dosadsnjoj pomoci norveske vlade, ukazao na velike mogucnosti saradnje u poljoprivredi i prehrambenoj industriji. Prema oceni norveskog amasadora, uspesno se odvijaju projekti sa farmerima-zadrugarima u Bacu, Srbobranu i Gospodjincima u kupovini opreme i poljoprivredne mehanizacije.\nVlada Norveske, istakao je ambasador Urstad, posebno je zaintresovana za projekat ciscenja Kanala Dunav-Tisa-Dunav, kojim bi bilo obuhvaceno navodnjavanje poljoprivrednog zemljista, ali bi se efekti tog projekta videli i na planu zastite zivotne sredine, navedeno je u saopstenju.\nPRISTINA, 29. januara 2005.(Beta) Visoki predstavnik Evropske unije Havijer Solana ocenio je da je odluka kosovskih Srba da bojkotuju izbore na Kosovu bila pogresna i zauzeo se za obnovu dijaloga Pristine i Beograda.\n"Odluka Beograda i kosovskih Srba da bojkotuju izbore na Kosovu bila je pogresna. Bez ucesca kosovskih Srba u politickom i institucionalnom procesu bice veoma tesko postici opipljive rezultate u glavnim pitanjima", rekao je Solana za pristinsku agenciju "KosovaLive". On je dodao da bez takvog ucesca i saradnje ne moze biti napretka u pogledu decentralizacije vlasti i povratka raseljenih lica.\n"Direktan dijalog je veoma vazan. Podrzavam sefa UNMIKa Sorena JesenPetersena u njegovoj inicijativi za otpocinjanje dijaloga u okviru radne grupe za nestala lica", rekao je Solana, dodajuci da svi na Kosovu imaju pravo da saznaju sudbinu svojih nestalih rodjaka.\nVisoki zvanicnik EU takodje je upozorio da bi eventualno ponavljanje nasilja iz 2004. godine bilo veoma stetno za Kosovo. On je ponovio da je 2005. godina veoma znacajna i da je napredak u postizanju standarda, ukljucujuci stvaranje istinskog multietnickog drustva u kojem bi svi stanovnici Kosova mogli bez straha i diskriminacije da rade, zive i uzivaju slobodu kretanja, sustinsko pitanje za napredovanje Kosova.\nSolana je jos ocenio da je novi sef UNMIKa Soren JesenPetersen doprineo stvaranju nove dinamike na Kosovu i da u svojoj misiji uziva punu podrsku Evropske unije.\nMOSKVA, 28. januara 2005. (Beta) Resenje za Kosovo koje je predlozila Medjunarodna krizna grupa (MKG) u Moskvi se ocenjuje kao nepravilno, rekao je danas zvanicnik Ministarstva inostranih poslova Rusije Aleksandar Jakovenko.\n"Na osnovu u celini pravilnih ocena teske i eksplozivno opasne situacije u pokrajini, u tom dokumentu daju se principijelno nepravilni zakljucci o mehanizmu i perspektivama sredjivanja situacije na Kosovu", izjavio je Jakovenko, prenose RIA Novosti.\nMKG je, u izvestaju o Kosovu, objavljenom 24. januara, ocenila da je za Kosovo jedino resenje nezavisnost.\nPrema njegovim recima, u izvestaju MKG se uporno namece teza o neophodnosti vestackog forsiranja procene realizacije standarda na Kosovu i prelaska na pregovore o statusu Kosova. "Sta vise, da bi se uduvoljilo vremenskom redosledu koji je sugerisala Medjunarodna krizna grupa, predlaze se da se odluka o buducem statusu pokrajine donese mimo Saveta bezbednosti UN", istakao je Jakovenko.\nRuski diplomata je rekao da u Moskvi slicne "recepte" ne ocenjuju samo kontraporiduktivnim, vec i opasnim kako za Kosovo, tako i za balkanski region u celini.\nPrema recima Jakovenka, realizacija predloga MKG za Kosovo mogla bi da dovede do novih nasilja vecih razmera na Kosovu i u okolini, kao i da pogorsa "ionako jadan polozaj nacionalnih manjina u pokrajini". Jakovenko je ocenio da pokusaji da se resi problem Kosova bez razmatranja pozicija vise drzava u regionu, a pre svega Srbije i Crne Gore, protivurece opstoj logici sredjivanja stanja ciji je cilj izgradnja demokratskog multietnickog drustva u pokrajini, osiguranje dugorocne stabilnosti i bezbednosti na zapadu Balkana.\nRuski diplomata je rekao i da je Rusija spremna da nastavi saradnju sa partnerima u Savetu bezbednosti UN, Kontakt grupi i regionu, kako bi se pronaslo izbalansirano resenje za sve aktuelne probleme na Kosovu.\nVASINGTON, 29. januar 2005. (FoNet) Direktor Kosovskog projekta Medjunarodne krizne grupe Aleks Anderson izjavio je da Kosovo ove godine ide ka politickoj i ekonomskoj krizi, "jer sadasnji status kvo nece moci dugo da se odrzi".\n"Albanska vecina ocekuje od medjunarodne zajednice da ispuni poluobecanje u vezi sa sredinom 2005. godine, kada treba da se proceni da li su ucinjeni dovoljni napori na ispunjavanju standarda, da bi zajednica pocela da se bavi konacnim statusom. Medjunarodne finansijske institucije slazu se da Kosovo, koje je vec u kriticnoj ekonomskoj situaciji, nece moci da ostvari privredni rast ako se ne resi konacan status i ako nema stabilne klime za strane investicije", ocenio je Anderson.\nPrema njegovim recima, administracija Ujedinjenih nacija na Kosovu je politicki u zastoju i postoje predlozi da Kosovo bude pod protektoratom Evropske unije, a da status formalno ne bude izvan Srbije i Crne Gore, ali EU nije voljna da preuzme takvu ulogu.\n"Opcija povratka pod upravu Beograda nije realna zbog nasledja rata 1999. godine. Jos nema procesa pomirenja, Srbija je spora u istrazi ratnih zlocina, ukljucujuci masovne grobnice, kao sto je ona u Batajnici, i postoji opsta atmosfera neprijateljstva, skoro kao u vreme rata", izjavio je Anderson. On je izneo misljenje da u Beogradu nije shvaceno do koje mere bi Srbija morala da promeni svoj ustav da bi omogucila povratak kosovskih Albanaca u svoje okrilje.\n"Da li je Srbija spremna da se Albanci vrate u Nis i Beograd, kupuju fabrike na privatizaciji, budu jednako zastupljeni u policiji i ministarstvima? Mislim da nije. Tako je skoro jedina preostala opcija kosovska nezavisnost, uz zastitu manjina", ocenio je Anderson.\n"Kosovo je toliko osetljiva oblast da je ove godine moguce srljanje ka novom konfliktu, ako se pitanje statusa ne otvori", izjavio je Anderson Radiju Glas Amerike.\n"Mirna buducnost Kosova je moguca, ali zahteva odlucan rad i koordinisani akcioni plan svih ucescnika. Medjunarodna zajednica treba da ima plan za 2005. godinu i da definise pravila procesa za kosovsku buducnost. U protivnom, mozda ce lokalni ekstremisti pokusati da uticu na rasplet i to brutalnom silom", rekao je Anderson.\nLJUBLJANA, 28. januara (Tanjug) - Austrijski i slovenacki ministri inostranih poslova Ursula Plasnik i Dimitrij Rupel danas su na pres-konferenciji u Ljubljani potvrdili da su stavovi obe drzave o resavanju krize na Kosovu veoma slicni.\nRupel je ukazao da Kosovo mora da ispuni temeljne medjunarodne standarde, a na prvom mestu je naveo postovanje standarda u vezi zastite i postovanje prava manjina. "Slovenija ce se zalagati da dijalog izmedju Srbije i Crne Gore na jednoj strani, i Kosova na drugoj, bude produbljen", rekao je Rupel.\nOcenjujuci situaciju u samoj SCG, on je istakao da ona jeste veoma komplikovana, ali da je, istovremeno, i obecavajuca. "Za sve drzave Zapadnog Balkana kljucna je evropska perspektiva i bez pruzanja evropske perspektive SCG nece biti moguce doci do zadovoljavajuceg resenja", naglasio je Rupel.\nAustrijska ministarka je podsetila da ce za EU pitanje Kosova u tekucoj godini biti jedno od najvaznijih. Austrija ce se, prema njenim recima, zalagati da se manjinama na Kosovu pruzi potpuna zastita, a isto tako zalagace se i za decentralizaciju vlasti u pokrajini.\nRupel i Plasnik su ukazali da ce oboje, sto je moguce pre, otici u posetu Pristini i Beogradu, kako bi se sami uverili u mogucnosti resavanja ovog "regionalnog problema" koji ce ove godine, kako stvari stoje, biti na listi prioriteta agende EU.\nRupel je od 1. januara predsedavajucvhi Organizacije za evropsku bezbednost i saradnju.\nPRISTINA, 30. januar 2005. (FoNet) Vlada Kosova je pozdravila najavu makedonije da ce u Pristini uskoro otvoriti svoje trgovinsko predstavnistvo, javlja Makfaks.\nVladin portparol Arben Cirezi je ocenio da ce otvaranje trgovinskog predstavnistva "dati doprinos za unapredjenje odnosa izmedju Kosova i Makedonije".\nMakedonski premijer Vlado Buckovski je najavio da njegova vlada namerava da trgovinsko predstavnistvo u Pristini otvori krajem februara.\nPODGORICA, 28. januara 2005. (Beta) Predsednik Vlade Crne Gore Milo Djukanovic izjavio je veceras da nije dobio predlog predsednika Vlade Srbije Vojislava Kostunice o izborima za Skupstinu Srbije i Crne Gore.\n"Nista nisam dobio od Kostunice", kratko je rekao Djukanovic novinarima posle konstitutivne sednice Saveta Pokreta za nezavisnu Crnu Goru.\nPredsednik Vlade Crne Gore jer zatim u saljivom tonu dodao da ce crnogorska vlast sa Kostunicinim predlogom najverovatnije biti upoznata iz Brisela. "Odgovoricemo mu preko Njujorka", nasalio se Djukanovic.\nPODGORICA, 28. januara 2005.(Beta) Crnogorski ministar inostranih poslova Miodrag Vlahovic zatrazio je danas ukljucivanje legitimnih predstavnika Crne Gore u sve aspekte saradnje sa NATO, saopsteno je iz vladinog biroa za odnose sa javnoscu.\nU razgovoru sa sefom Kabineta Generalnog sekretara NATO Edom Kronenbergom, Vlahovic je ocenio dvostruki kolosek u ekonomiji u procesu pristupanja EU pozitivnim iskorakom ka resavanju odnosa u drzavnoj zajednici i konstruktivnim pristupom za sto brze ukljucenje Crne Gore i Srbije u evropske i evroatlanske tokove.\nVlahovic je ocenio da bi slican pristup i kada je rec o clanstvu Crne Gore u Partnerstvu za mir bio isto tako "svrsishodan i pozitivan". "Time bi se uvazili crnogorski napori ka sto brzem integrisanju u bezbedonosne evroatlanske strukture, sto predstavlja jedan od spoljnopolitickih prioriteta Crne Gore", naglasio je Vlahovic.\nU razgovoru sa predsedavajucim spoljnopolitickog odbora Evropskog parlamenta Elmerom Brokom, osim aktuelnih pitanja koja se ticu Crne Gore, razmenjena su misljenja o regionalnim problemima, problemu Kosova, a posebno slozenosti politickih prilika u Srbiji i potrebi njihovog poboljsanja.\nObostrano je ocenjeno da je ocuvanje multietnickog i multikonfesionalnog sklada u Crnoj Gori, u periodu kada je etnicka netrpeljivost bila osnov sukoba u regionu, vrednost koju treba cuvati i isticati kao pozitivan primer.\nPODGORICA, 28. januara 2004. (Beta) Ambasador SCG u Italiji i koordinator Saveta Pokreta za nezavisnu Crnu Goru Branko Lukovac ocenio je veceras da dobrovoljna predaja generala Vladimira Lazarevica moze biti samo nagovestaj medjunarodnoj zajednici o spremnosti Vlade Srbije na saradnju sa Haskim tribunalom.\nU intervjuu Televizji IN, Lukovac je veceras odbacio mogucnost da odlazak Lazarevica u Hag moze biti dovoljan da Evropska unija "da zeleno svetlo" izradi Studije izvodljivosti za pridruzivanje SCG EU.\nOn je odbacio mogucnost da ce EU vrsiti pritisak na Crnu Goru da odustane od referenduma o nezavisnosti, navodeci da se situacija u glavnim centrima medjunarodne diplomatije promenila jer je, kako je dodao, shvaceno da drzavna zajednica nije bila dobro resenje. Zajednica SCG je odigrala dobru ulogu jedino u smirivanju tenzija koje su postojale u Crnoj Gori, ali i njenim odnosima sa Srbijom tokom vlasti Slobodana Milosevica, rekao Lukovac, navodeci da je "zbog tog neuspelog eksperimenta" drzavne zajednice SCG na poslednjem mestu u procesu pridruzivanja EU.\nOn nije iskljucio mogucnost da ce pojedine snage u Srbiji nastaviti da se mesaju u politicke prilike u Crnoj Gori, ali je ocenio da ce one to ciniti diskretnije.\nLukovac je najavio da ce posle izrade programa pokreta, on inicirati razgovore sa relevantnim politickim snagama opredeljenim za ocuvanje drzavne zajednice, gde, prema njegovom misljenju, jos uvek ne spada juce formirani Savez za ocuvanje evropske SCG.\nPODGORICA, 28. januara 2004. (Beta) U Podgorici je veceras konstituisan Savet Pokreta za nezavisnu evropsku Crnu Goru, koji cini vise od stotinu clanova iz skoro svih profesija.\nSavet je usvojio platformu pokreta, u kojoj se navodi da su njegovi ciljevi konstituisanje nezavisne Crne Gore, clanstvo u Evropskoj uniji, prijateljski odnosi sa Srbijom, podrska regionalnom miru i stabilnosti, podrska medjunarodnim integracijama kao i vladavina demokratske i pravne drzave.\n"Obnova nezavisne drzave je uslov i garancija donosenja slobodnih odluka o koriscenju nacionalnih resursa i ukupnim perspektivama Crne Gore", navodi se u platformi. Takodje je navedeno da Pokret okuplja gradjane Crne Gore razlicitih vera i nacija koji zele da se ona konstituise kao nezavisna, demokratska drzava clanica Evropske unije.\nKoordinator Saveta Branko Lukovac naveo je da ce zadatak pokreta biti priprema referenduma o drzavnom statusu u ovoj godini ili najkasnije pocetkom 2006. godine. Prema njegovim recima, pokret ce raditi na okupljanju "svih koji vole svoju drzavu", i otvoren je za sve partije, institucije, nevladine organizacije i istaknute pojedince.\nSavet je izabrao desetoclani Koordinacioni tim, kao operativno telo. U njemu su, pored Lukovca, reziser Branko Baletic, zvanicnici vladajucih partija Ivan Brajovic i Dragan Kujovic, profesori Miodrag Perovic i Serbo Rastoder. Taj tim trebalo bi, kako je rekao Lukovac na osnivackoj skupstini Saveta, da objasnjava gradjanima razloge zasto bi Crna Gora trebalo da bude nezavisna.\nPremijer Milo Djukanovic, kao i predsednik Skupstine Crne Gore Ranko Krivokapic, koji su kao lideri vladajuce koalicije prisustvovali vecerasnoj skupstini, formalno nisu ukljuceni u organe pokreta.\nLukovac, koji je predsedavao konstutitivnom skupstinom, rekao je da pokret namerava da radi na stvaranju demokratskih uslova i atmosfere u kojima bi se gradjani izjasnili o drzavnom statusu Crne Gore.\nOn je porucio da ce pokret pokusati da doprinese prevazilazenju podela u Crnoj Gori i da ih nikako nece produbljivati. Lukovac je naveo da se pristalice nezavisnosti i pokret uzdaju u novu demokratsku Srbiju, sa kojom nameravaju da traze najbolje puteve za gradjenje boljih odnosa. On je ocenio da bi Crna Gora i Srbija trebalo jedna drugu da prihvate kao ravnopravne partnere koji bi gradili nove odnose, a susednim zemljama i uticajnim faktorima u medjunarodnoj zajednici porucio da "imaju poverenja u resenost Crne Gore da u pregovorima sa Srbijom dodje do resenja boljih odnosa".\nLukovac je zakljucio da je crnogorska politicka elita duzna da svojim gradjanima omoguci priliku za izjasnjavanje o drzavnom statusu.\nPODGORICA, 31. januara (Tanjug) - Ambasador Srbije i Crne Gore u Rimu Branko Lukovac potvrdio je danas da napusta tu funkciju, jer je nedavno u Podgorici izabran za koordinatora Pokreta za nezavisnu evropsku Crnu Goru.\nLukovac je u intervjuu podgorickoj "Republici" najavio da ce uskoro, po povratku iz Rima, obavestiti predsednika drzavne zajednice SCG Svetozara Marovica i sefa diplomatije Vuka Draskovica da podnosi ostavku, "jer je ambasadorska funkcija nespojiva s njegovim angazmanom u Pokretu za nezavisnost Crne Gore".\nOn je uveren da nova polarizacija snaga u Crnoj Gori nece dovesti do radikalizacije politickih prilika i porucio da ce Pokret koji predvodi biti primer dijaloga i tolerancije. "Referendum ce biti organizovan najkasnije pocetkom iduce godine i nema ni jednog razloga da se sumnja hoce li crnogorska vlast istrajati na tom zahtjevu", rekao je Lukovac.\nPODGORICA, 28.januara 2005. (Beta) Sef Misije OEBSa u Srbiji i Crnoj Gori Mauricio Masari ocenio je da pitanje izbora za parlament drzavne zajednice i referenduma treba resiti u Crnoj Gori.\n"Vazna pitanja, kao sto je pitanje neposrednih izbora za parlament zajednice i mogucnost organizovanja referenduma, treba da budu razjasnjena i resena interno u Crnoj Gori", rekao je Masari u intervjuu za podgoricki list "Republika".\nMasari je kazao da o tome treba postici konsenzus "partija i suprotstavljenih blokova".\nBEOGRAD, 29. januara (Tanjug) - Pokret za zajedicku evropsku drzavu Srbije i Crne Gore osnovan je danas, na sednici Inicijativnog odbora u Beogradu.\n"Podrzavajuci Pokret za evropsku drzavnu zajednicu Srbija i Crna Gora, koji je formiran u Crnoj Gori, ovaj pokret predstavlja interese crnogorskih drzavljana u Srbiji, ali i svih ostalih gradjana Srbije koji se zalazu za ocuvanje zajednicke drzave Crne Gore i Srbije", saopstio je Pokret. Unutar drzave, ali i u medjunarodnim institucijama, Pokret ce se zalagati za jednaka prava svih drzavljana Crne Gore u izjasnjavanju o drzavnom statusu Crne Gore i Srbije - bilo gde da oni zive.\n"Pokret ce se deklaracijom i svojim programima - pravnim, politickim i kulturnim sredstvima - boriti za afirmaciju cinjenice da je zajednicka drzava Srbije i Crne Gore nedeljiva - po jeziku, istoriji, tradiciji, kulturi", navedeno je u saopstenju.\nPrema oceni Pokreta, svi geopoliticki, ekonomski, privredni, odbrambeni i drugi prakticni razlozi su - na strani zajednicke drzave. Pokret ima Savet od 200 clanova, na cijem je celu Ljubomir Tadic. U Inicijativnom odboru su i Matija Beckovic, Slavenko Terzic, Zarko Komanin, Jovan Delic, Veselin Djuretic, Dragan Lakicevic, Radivoje Bojicic, Branko Popovic, Dragomir Brajkovic, Luka Kastratovic.


Na lokaciji Kiževak ekshumacija posmrtnih ostataka u toku - IndeksOnline.rs\nNaslovna Društvo Na lokaciji Kiževak ekshumacija posmrtnih ostataka u toku\nRAŠKA – Na lokaciji nekadasnjeg rudnika Kiževak kod Raške, u toku je ekshumacija posmrtnih ostataka osoba koje se vode kao nestale tokom sukoba na Kosovu i Metohiju, a tu lokaciju danas su obišli predsednik Komisije za nestala lica Vlade Srbije Veljko Odalović, predsedavajući Radne grupe Fabijan Burdije i šef Prištinske delegacije Ibrahim Makoli.\nTa lokacija se istražuje već pet godina u kontinuitetu i to po naredbi državnih i istražnih organa države Srbije, a nakon pet godina i 240.000 kubika prekopanog kamena na toj lokaciji prošle nedelje pronađeni su tragovi posmrtnih ostataka koji su sada u obradi.\nPretpostavlja se, kako je naveo Odalović, da se u petoj izmeštenoj grobnici na teritoriji centralne Srbije nalazi između 15 i 17 pomsrtni ostaci pripadnika albanske nacionalnosti i dodaje da se sa tačnošću ništa ne može kazati dok se proces ekshumacije i identifikacije ne završi.\nDo pronalaženja te lokacije došlo se zahvaljujući informaciji koju je Srbija dobila od SAD, kazao je Odalović i precizirao da se radi o satelitskom snimku koji su dobili, a koji je napravljen u vreme kada se taj događaj desio.\nIstakao je da se 1.643 osobe i dalje vode kao nestale iz sukoba sa prostora Kosova i Metohije i naveo da će se na lokaciji Kiževak raditi sigurno i narednih desetak dana ako bude moguće zbog vremenskih uslova.\nPrema njegovim rečima, već su pripremljeni i objekti za konzervaciju lokacije kako bi se zaštitila i fizički i bezbednosno.\nOdalolović je podsetio da je do sada u masovnim grobnicama na teritoriji Srbije – Batajnica, Petrovo selo, Perica i Rudnica, pronađeno 907 tela kosovskih Albanaca, a upitan da li se lokacija Kiževak može povezati sa Rudnicom, kazao je da postoje pretpostavke koje nisu neosnovane, ali da bi bili neodgovorni ukoliko bi tako tvrdili dok se ne dobije potvrda identiteta.\nI dalje će se raditi na svim lokacijama, kazao je Odaliović i dodao da se očekuje i da Priština ima aktivnosti koje su od interesa Srbije I srpskog naroda.\n“Ne možemo da očekujemo da ćemo do kraja doći do nulte tačke da kažemo da nema nijednog nerešenog slučaja. U sukobima ovakvog karaktera uvek jedan broj lica ostane nepronađen i to je ono što je naša surova realnost”, kazao je Odalović.\nŠef prištinske delegacije Makoli je naveo da je do pronalaženja lokacije gde su, prema njegovim rečima, sigurno sahranjeni ubijeni Albanci, trebalo pet godina i dodao da imajući u vidu izjave političara iz Beograda, Prištinska delegacija smatra da ima još lokaliteta i masovnih grobnica na teritoriji Srbije.\n“Posvećeni smo i u prošlosti i sada da otkrijemo sudbinu svake nestale osobe u tom ratu“, kazao je Makoli i istakao da se taj proces treba sačuvati od politizacije, jer je to u potpunosti humanitarno pitanje.\nNaglasio je, međutim, da oni koji su počinili te zločine treba i da odgovaraju za njih.\nDoktorka Suzana Matejić, koja vodi tim eksperata koji je angažovan za istragu na lokalitetu Kiževak, navela je da je taj lokalitet i sa stručnog i sa svakog drugog aspekta teška i zahtevna operacija.\nEkshumacija je proces i odvija se kroz etape, kazala je doktorka Matejić i dodala da će se tek na kraju identifikacije moći sa sigurnošću reći ko se u toj grobnici nalazi.\nPrema njenim rečima, lokacija je teška za istragu zbog terenskih uslova, kao i vremenskih s obzirom na godišnje doba i na to da se nalazi u podnožju planine Kopaonik, ali i da se ne može zanemariti ni trenutna epidemiološka situacija.\nBurdije je istakao da je potraga za nestalim licima dugotrajan proces na kojem je potrebno zajedno raditi i dodao da su od 2015. godine učinjeni izuzetni napori u okviru Radne grupe, ali i međunarodnih aktera kako bi se pronašla lokacija te grobnice.\n“Ovo otkriće naglašava značaj prikupljanja informacija o nestalim licima iz nacionalnih i međunarodnih izvora ili od svedoka”, kazao je Burdije.\nNa lokaciji Kiževak danas su bili i predstavnici Euleksa, Međunarodnog komiteta Crvenog krsta, kao i UNDP-a i britanske ambasada u Srbiji, koji su pomogli u pronalaženju lokacije i istrazi finansijskim sredstvima.


Izvor iz grčke vlade: Kreditori u Atini do nedjelje uveče\nPredstavnici međunarodnih kreditora Grčke, kako se očekuje, trebalo bi da stignu u Atinu do nedjelje uveče da bi započeli pregovore o novom paketu finansijske pomoći toj državi, izjavio je u subotu jedan izvor iz grčke vlade.\nGlasnogovornik Evropske komisije, međutim, nije mogao da potvrdi te planove, navodeći samo da će predstavnici Evropske unije, Evropske centralne banke i Međunarodnog monetarnog fonda, otputovati u Atinu "u narednim danima".\nIzvor iz grčke vlade rekao je za AFP, pod uslovom da ostane anoniman, da pregovarači iz tri institucije, zajedno poznati pod imenom "trojka", treba da stignu u Atinu "do nedjelje uveče", a razgovori bi "vjerovatno" počeli u ponedjeljak.\nZvaničnik iz Evropskog stabilizacionog mehanizma, fonda za finansijsku pomoć eurozone, uputiće se, takođe, u Atinu, dodao je isti izvor.\nGrčka je najprije saopćila da će kreditori u Atinu stići u petak, ali su izvori bliski pregovorima, odlaganje pripisali "logističkim problemima", uključujući mjesto gdje će "trojka" biti smještena.\nKonačni sporazum moraju da odobre poslanici u Grčkoj, kao i dio članica eurozone, a ovaj proces mogao bi da traje više od jedne sedmice, navela je francuska agencija.\nGrčka vlada je 13. jula pristala na mjere štednje u zamjenu za trogodišnji paket finansijske pomoći u iznosu do 86 milijardi eura, što je treći program spasavanja te države u pet godina.


Protokol o saradnji između pozorišta u Beogradu i Tirani - Studio B\nProtokol o saradnji između pozorišta u Beogradu i Tirani\nProtokol o saradnji između pozorišta u Beogradu i Tirani Tanjug\nKulturaKultura Pocetna 06. 06. 2018. 13:25:34\nUpravnik Narodnog pozorišta u Beogradu Dejan Savić i generalni direktor Nacionalne opere i baleta iz Tirane Zana Ćela potpisali suProtokol o saradnji koji predviđa razmenu produkcija i umetnika, kao i realizaciju koprodukcija.\nPotpisivanju protokola u prostorijama Ministarstva kulture i informisanja prisustvovao je i ministar Vladan Vukosavljević koji je naglasio da je to nastavak već dobre saradnje koja postoji između dve ustanove kulture.\nVukosavljević je podsetio da su Srbija i Albanija prošle godine u Tirani potpisale Sporazum o kulturnoj saradnji i dodao da očekuje da će ta saradnja u narednim godinama doživeti pun procvat.\nOn je ocenio da su trenutni odnosi u oblasti kulture dve zemlje dobri, ali da postoji značajan prostor za dalje unapređenje saradnje.\n„Za sada se ta saradnja sprovodi u oblasti zaštite kulturnog nasleđa, povećava se prevođenje književnih dela što je značajna stvar i postoji saradnja nezavisnih scena, tako da je prisutna dobra osnova i očekujemo da i ministarstava kulture i ustanove kulture, ali i nezavisne scene dve zemlje unapređuju tu saradnju“, rekao je ministar.\n„Očekujem da ćemo kroz institucionalnu i vaninstitucionalnu saradnju učiniti da se kroz kulturu, kao izuzetno značajan alat za razumevanje naroda, ohrabre i unaprede procesi koje ona sa sobom nužno nosi, a to su upoznavanje, zbližavanje i bolje razumevanje naroda“, naglasio je ministar.\nVukosavljević je podvukao da je Narodno pozorište u Beogradu jedna od najzvažnijih ustanova srpske kulture i da u godini u kojoj obeležava 150 godina svog rada, potpisani protokol sa albanskom Nacionalnom operom i baletom nudi dokaz da srpski nacionalni teatar vrši značajnu kulturnu ulogu u zemlji i inostranstvu.\nUpravnik NP Savić je rekao da je kao dirigent prvi put gostovao u Tirani pre pet-šest godina i rezultat toga je bilo gostovanje albanskog baleta u Beogradu i Novom Sadu i dolazak svetski priznatog soprana Inve Mule, a potpisivanje protokola će tu saradnju sada institucionalizovati.\nPrvi konkretni koraci u daljoj saradnji, kako je rekao, biće razmena umetnika i postojećih produkcija, te će tako Beograd ugostiti najznačajnije albanske soliste zavidne svetske karijere, dok su predstavnici albanske Nacionalne opere i baleta pokazali interesovanje za saradnju sa srpskim koreografima, kostimografima i scenografima.\n„Ono što će uslediti je koprodukcija dva teatra i kao vrhunac i najskuplja stavka razmena predstava“, dodao je upravnik NP.\nSavić je naglasio da nije u pitanju samo saradnja dva teatra i da potpisivanje protokola ima mnogo veći značaj i pomenuo ideju ministra Vukosavljevića da nacionalni folklorni ansambli Srbije i Albanije održe zajedničke koncerte u Beogradu i Tirani.\nGeneralni direktor Nacionalne opere i baleta iz Tirane Zana Ćela rekla je da se oni zalažu za koncept „Kultura bez granica“, podsetivši na tradicionalno mešanje kultura na prostoru Balkana, i dodala da je u Beogradu da izrazi želju albanskih umetnika, kao i ministarke kulture Albanije Mirele Kumbaro-Furdži i premijera Edija Rame da se saradnja u oblasti kulture dve zemlje unapredi i poveća.\n„Oni su mnogo uradili na stvaranju uslova za saradnju i na nama je da to iskoristimo i unapredimo je“, rekla je Ćela, naglasivši da će se saradnja dva nacionalna taetra bazirati na njihovim tradicijama i umetničkim potencijalima.


KK Lavovi Brčko PREMIJER LIGA BIH: LAVICE DOČEKUJU PLAY OFF IZ SARAJEVA | KK Lavovi Brčko\nKošarkašice Lavova u okviru šestog kola Premijer lige Bosne i Hercegovine dočekuju ekipu Play Off iz Sarajeva.\nVikend pred nama donosi nam nastavak takmičenja u Premijer ligi Bosne i Hercegovine utakmicama šestog kola. Protivnik našim Lavicama je ekipa Play Off iz Sarajeva koja ove sezone ima ambicije za najviši plasman u prvenstvu.\nNaše Lavice u dosadašnjem dijelu takmičenja imaju skor od dvije pobjede i dva poraza, a prethodnog vikenda su bile slobodne nakon isključivanja ekipe Brčanke iz daljeg takmičenje u Premijer ligi Bosne i Hercegovine. Prije toga u okviru četvrtog kola u Brčkom je savladan Mladi Krajišnik iz Banja Luke rezultatom 78:46.\nKošarkašice Play Off-a prethodnog vikenda su poražene na domaćem parketu u Sarajevu od ekipe Orlova rezultatom 50:79, a prije toga su ostvarile tri vezane pobjede i to: protiv Konjica u gostima 49:71, Igmana na domaćem parketu 105:38 i protiv Leotara u Trebinju rezultatom 59:77.\nBiće ovo drugi duel protiv ekipe Play Off u relativno kratkom vremenskom periodu. Naime, u posljednjoj pripremnoj utakmici pred početak sezone naše Lavice uspjele su u Brčkom da savladaju ekipu Play Off rezultatom 63:59.\nUtakmica šestog kola između Lavova i Play Offa biće odigrana u subotu, 4. decembra sa početkom u 20:00 časova u dvorani Tehničke škole u Brčkom.\nUlaz na utakmicu je besplatan i pozivamo sve naše navijače i ljubitelje košarke da dođu u što većem broju i pruže podršku našim Lavicama u namjeri da ostvare još jednu pobjedu.


NaslovnaVijestiVijesti iz NVO sektoraCRNVO: Otvoren Resursni centar za organizacije civilnog društva\n“Mi se u CRNVO-u punih 19 godina zalažemo za uticajni, kredibilni i razvijen nevladin sektor, ali i bolje uslove za njegovo djelovanje. Stoga je uspostavljanje Resursnog centra logičan nastavak našeg dugogodišnjeg rada i prilika da taj rad poboljšamo, osavremenimo i prilagodimo novonastalim uslovima u Crnoj Gori. Stoga mi Resursni centar ne možemo posmatrati kao projekat, ovo je za nas institucionalizacija gotovo dvodecenijskog rada.” Istakla je Ana Novaković, izvršna direktorka CRNVO-a.\nResursni centar, kao novi format u okviru CRNVO-a će naredne tri godine, i tokom ovog projekta predstavljati servisni centar za svakodnevnu podršku svim organizacijama civilnog društva, ali i pojedincima aktivistima i aktivistkinjama u vidu programa za jačanje kapaciteta, help-desk usluga, istraživanja, organizovanja javnih skupova, sajmova i konferencija i sličnih aktivnosti. Paralelno sa pružanjem čitavog niza usluga, centar će raditi na zakonskim i drugim izmjenama, koje omogućavaju nesmetan rad NVO, i intezivno tražiti primjenu tih rješenja.\n“Jedna od ključnih akcija podrške Evropske unije civilnom društvu u Crnoj Gori je finansiranje Resursnog centra. Radeći to EU podržava aktiviste, one ljude koji direktno komuniciraju sa građanima i koji se ponekad suočavaju sa teškoćama kada se bore za prava onih koje predstavljaju”, poručio je Herman Špic, šef sektora za saradnju u Delegaciji EU u Crnoj Gori.\nDogađaj je okupio preko 60 predstavnika/ca NVO, institucija, lokalnih samouprava i nevladinih organizacija.


Ministarstvo za obrazovanje, nauku i mlade osiguralo 59.841 KM za uređenje i postavljanje ograde oko dvorišta OŠ „Izet Šabić“ – Općina Vogošća\nKako je potcrtao ministar Kazazović, ovaj projekt je nastavak saradnje između Vlade KS i Općine Vogošća, jer im je zajednički cilj da unaprijede infrastrukturu obrazovnih objekata u KS, utople objekte škola, kao što su to učinili ranije sa osnovnim školama „Mirsad Prnjavorac“ i „Zahid Baručija“. Naveo je i da se njihovom realizacijom već tokom ove godine značajno unaprijedila energetska efikasnost i time bitno smanjila potrošnja energenata za zagrijavanje ovih škola.\n„Ovaj sporazum je još jedan u nizu kojim kantonalna Vlada pomaže jedinice lokalne samouprave, u ovom slučaju Općinu Vogošća. Tokom ove budžetske godine, ovo resorno ministarstvo finansijski je značajnim sredstvima pomoglo izgradnju sportske dvorane, kao i vanjsko uređenje dvorišta Osnovne škole ‘Porodice efendije Ramić'“, naglasio je načelnik Smajić. Istakao je kako su svi planirani radovi u ovoj, kao i u školi „Izet Šabić“, uspješno implementirani sredstvima u iznosu od oko 200.000 KM tokom ove godine.


16.11.2020 u 19:19\nZaevu u Berlinu uručena nagrada za ljudska prava Fondacije „Fridrih Ebert”\nPremijer Severne Makedonije Zoran Zaev primio je danas u Berlinu nagradu za ljudska prava Fondacije „Fridrih Ebert” za 2020. godinu. Nagradu su Zaevu uručili predsednik te fondacije Kurt Bek i ministar spoljnih poslova Nemačke Hajko Mas, koji je istakao da mu to predstavlja posebno veliku čast. „Posebno mi je velika čast da uručim nagradu ambicinoznom refomatoru, dalekovidom političaru i pre svega uverenom Evropejcu”, rekao je Mas u svečanom govoru. Mas je istakao da je Zaev imao hrabrost da pođe putem kompromisa, mira i uzajamnog poštovanja i da je postao pokretač nade cele jedne generacije kojoj je dosta da se stalno zanima nacionalizmom i političkom konfrontacijom usmerenom više ka prošlosti, nego sadašnjosti. Nemačka Fondacija „Fridrih Ebert” dodelila je ove godine nagradu\n15.11.2020 u 17:35\nSKOPLjE - Premijer Severne Makedonije Zoran Zaev izjavio je danas da postaje sve očiglednije da će Bugarska blokirati pregovore o pridruživanju Severne Makedonije Evropskoj uniji u utorak na sastanku Saveta za opšte poslove EU. On je dodao da još ima nade, rekavši da političari imaju veliku odgovornost i upozorio da bi odluka mogla da izazove nepovoljne posledice, prenela je MIA. „Spreman sam i pripremio sam makedonski narod za veto, koji postaje sve verovatniji. Međutim, nikada ne gubim nadu, jer mi kao političari snosimo veliku odgovornost. Iako je sastanak GAC-a zakazan za 17. novembar, imamo vremena do kraja decembra da održimo prvu međuvladinu konferenciju” sa EU, rekao je Zaev novinarima. On je podvukao očekivanja da će bugarska strana pokazati odgovornost i\n31.08.2020 u 18:14\nPredsednik Srbije Aleksandar Vučić čestitao je Zoranu Zaevu izbor za premijera Severne Makedonije. „Očekujem da podstaknemo ekonomske veze, kao i saradnju u drugim oblastima od zajedničkog interesa, a na dobrobit građana Srbije i Severne Makedonije”, napisao je Vučić na Tviteru. Nova Vlada Severne Makedonije izglasana je sinoć u Sobranju, prenosi Tanjug.\n21.07.2020 u 19:27\nZaev: Nova vlada u avgustu\nSKOPLjE - Pregovori oko formiranja nove vlade biće završeni posle Ilindana, 2. avgusta, ali brojevi su veoma jasni - SDSM je osvojio većinu mesta i jasno je ko je obezbedio mandat, izjavio je danas lider SDSM Zoran Zaev. „Imali smo fer, demokratske i kristalno jasne izbore koji su pokazali demokratsku snagu nase zemlje i SDSM-a”, rekao je Zaev za portal A1, prenosi MIA. On je dodao i da njegova stranka i koalicija imaju najveći potencijal za formiranje vlade i da će odlučiti sa kim će formirati koaliciju na osnovu evropskog opredeljenja i demokratskih principa. „U ovom trenutku potrebna nam je stabilna većina sposobna da se nosi i sa zdravstvenom krizom”, rekao je Zaev i dodao da će se izborni proces završiti u avgustu.


Home / VESTI / Pregovori u centru pažnje / Usvojeno šest izveštaja o skriningu\nEvropska komisija do sada je predstavila 12 izveštaja o skriningu u pregovorima Srbije o članstvu u EU, a šest izveštaja su usvojile i zemlje članice, rečeno je 9. juna EurAktivu u Delegaciji EU u Srbiji. Očekuje se da Evropska komisija do kraja godine usvoji preostale izveštaje. Šef sektora za evropske integracije u Delegaciji Frejk Janmat rekao je da je Komisija u bliskoj saradnji sa srpskim vlastima na završavanju akcionih planova za ključna poglavlja 23 i 24, o pravosuđu i pravdi, što je i preduslov za otvaranje poglavlja.\nOve godine države članice su usvojile tri izveštaja o skriningu, za poglavlja 5 – javne nabavke, 20 – preduzetništvo i industrijska politika i 26 – obrazovanje i kultura, naveo je Janmat.\n“U toku je diskusija o više preostalih poglavlja”, rekao je on za EurAktiv.\nNakon skrininga odnosno analitičkog pregleda stanja usklađenosti sa EU po oblastima Evropska komisija sačinjava izveštaj, a ovaj dokument je preduslov za otvaranje pregovora nakon što ga razmotre i usvoje zemlje članice, uz preporuku da li je zemlja spremna za otvaranje poglavlja ili je potrebno ispuniti dodatne uslove.\nJanmat je najavio da će Komisija do kraja godine predstaviti preostale izveštaje.\nZemlje članice su, kako je podsetio, u 2014. usvojile izveštaje za poglavlje 32 o finansijskoj kontroli, koje će Srbija moći da otvori bez dodatnih uslova, i za poglavlja 23 – pravosuđe i osnovna prava i 24 – pravda, sloboda i bezbednost, za koje je u toku usaglašavanje akcionih planova za usklađivanje sa EU, koji su uslov za otvaranje poglavlja.\n„Komisija blisko sarađuje sa srpskim vlastima u pogledu oba akciona plana”, rekao je Janmat, dodavši da je ključno da planovi budu „realistični i kredibilni u pogledu rokova, procene troškova i finansijskih izdvajanja za uspešnu primenu svih mera”.\nKako je naveo, kada se usaglase odgovarajući planovi, Srbija će ih predstaviti zemljama članicama, a Evropska komisija će predstaviti svoju procenu o tome na koji način Srbija planira da ispuni preporuke, takozvane izveštaje o proceni merila za otvaranje (OBAR).\nKada zemlje članice budu zadovoljne izveštajem, zemlja koja predsedava EU će pozvati Srbiju da predstavi pregovaračku poziciju za poglavlja 23 i 24, nakon čega zemlje članice usaglašavaju zajedničku pregovaračku poziciju, naveo je Janmat. U pregovaračkoj poziciji Srbija predlaže rokove za usaglašavanje, uključujući i eventualne zahteve za izuzećem i odlaganjem.\nNakon što se usaglasi zajednička pozicija EU saziva se međuvladina konferencija kojom se zvanično otvaraju poglavlja.\nKada je reč o poglavljima 23 i 24, Janmat je rekao da će pozicija EU sadržati i niz prelaznih merila koje će Srbija ispunjavati.\nSrbija je pregovore o pristupanju EU zvanično otvorila 21. januara 2014, skrining odnosno analitički pregled poglavlja je završen u martu 2015, ali još nije otvoreno nijedno poglavlje.\nNajveću težinu imače poglavlja 23 i 24, ali i 35 – ostala pitanja, u kojem će se procenjivati normalizacija odnosa sa Kosovom. Ova poglavlja otvaraće se na početku, i ostajati otvorena do pred sam kraj pregovora, i bez napretka u njima neće biti moguć napredak ni u drugim poglavljima.


U AmĆam uprkos pandemiji umereni optimisti o razvoju\nTanjug 25. februara 2021. 17:28\nBEOGRAD – Uprkos ulasku u drugu godinu pandemije, članice Američke privredne komore (AmĆam) u Srbiji su umereni optimisti oko daljeg razvoja poslovanja, rečeno je na današnjoj generalnoj skupštini ove asocijacije.\nKomora kao najvažnije preduslove za rast u ovoj godini ističe odlučniji napredak u institucionalnim reformama i to daljem unapređenju vladavine prava, zatim efikasnosti pravosuđa i borbi protiv korupcije, saopštila je AmĆam.\nOsim u ovim zahtevnim reformama, AmĆam vidi prostor za unapređenje efikasnosti javne administracije kroz omogućavanje elektronskog komuniciranja sa svim organima, optimizaciji procedura, njihovoj digitalizaciji, kao i poboljšanju poreskih, carinskih i procedura iz oblasti deviznog poslovanja i zdravstva.\n„Suzbijanje nelegalne trgovine na internetu, unapređenje ekoloških zakona i radno-pravnog zakonodavstva svakako ostaju visoko na listi prioritetnih reformi za bolji privredni ambijent“, navodi se u saopštenju.\nUpravni odbor ove asocijacije je nagrade HERO za ovu godinu dodelio lekarima – doktorki Vojislavi Nešković, vanrednom profesoru na Vojnomedicinskoj akademiji u Beogradu i anesteziologu u Vojnomedicinskom centru Karaburma i doktoru Stevi Stanišiću, infektologu i anesteziologu u Univerzitetskom kliničkom centru u Nišu.


Sjednica /SDA: Svi nivoi vlasti da rigorozno rebalansiraju budžete / Radio Sarajevo\nFoto: SDA/Održana online sjednica\n06. 04. 2020. u 18:44:00 Radiosarajevo.ba\nKolegij SDA održao je online sjednicu i donio nekoliko zaključaka.\nIzmeđu ostalog pozivaju Vladu i Parlament FBiH da za 80 posto smanje iznos namijenjen finansiranju stranaka, a sve nivoe vlasti pozivaju da rigorozno rebalansiraju budžete.\nOvo su zaključci koje su donijeli:\n1. Podržavamo mjere nadležnih institucija kojima je efikasno spriječeno nekontrolisano širenje koronavirusa u Bosni i Hercegovini. Zahvaljujemo građanima na odgovornom odnosu spram propisanih mjera i pozivamo da se, uz potrebna prilagođavanja, nastavi sa primjenom ovih mjera koje pokazuju rezultate.\n7. Pozivamo Vladu i Parlament F BiH da donesu potrebne odluke kojima bi se za 80% smanjio iznos za finansiranje političkih stranaka a ta sredstva preusmjerila u Stabilizacijski fond za podršku ekonomiji i spašavanje radnih mjesta.\n10. Ocjenjujemo da je Vlada FBiH postupila odgovorno kada je uvažila kritike javnosti i građana, te izmijenila odluku o raspodjeli sredstava nižim nivoima vlasti tako što će se, nabavkom medicinske opreme i raspodjelom proporcionalno broju stanovnika preko kantonalnih zavoda za zdravstvo, realizirati zahtjevi građana da sve sredine na jednak način podnesu teret krize. Istovremeno, pozdravljamo najavu premijera FBiH Fadila Novalića da zbog ove izmjene neće biti ugroženo finansiranje općina i kantona koji nisu samoodrživi.\nTagovi: SDA koronavirus u BiH COVID-19 zaključci kolegij vlast


petak, 20 februar 2015 00:03\nCrna Gora će, kroz Projekat Podrška usvajanju pravne tekovine Šengena, uskladiti zakonodavni i regulatorni okvir sa tim sporazumom, ali i poboljšati granične kontrole, kazao je šef Delegacije Evropske unije (EU) u Podgorici, Mitja Drobnič.\nOn je danas, povodom zvaničnog otvaranja Projekta koji će trajati 18 mjeseci i koji sa milion eura finansira EU, kazao da će Crna Gora morati da preduzme odgovornost za kontrolisanje spoljne granice ove oblasti, kao i za izdavanje Šengen viza, kako bi postala dio šengenskog prostora.\n"Crna Gora će morati da efikasno sarađuje sa drugim državama Šengena kako bi se održao visok stepen sigurnosti, nakon što se ukinu unutrašnje granice. Takođe, moraće da primijeni šengenska pravila i koristi šengenski informacioni sistem", kazao je Drobnič u EU Info centru.\nPrema njgovim riječima, sve to govori o važnosti Projekta, ali i o njegovom značaju za pregovore Crne Gore u Poglavlju 24.\n"Pridruživanje Šengen prostoru je zahtjevan proces, i EU je posvećena pružanju neophodne podrške. Ovaj Projekat je primjer toga, jer ćemo kroz njega podržati usklađivanje zakonodavnog i regulatornog okvira sa pravnom tekovinom Šengena, ali i poboljšati granične kontrole", rekao je Drobnič.\nKako je naveo, napredak u oblasti granične kontrole zahtijeva značajna ulaganja.\n"EU trenutno razgovara sa Vladom Crne Gore o mogućnosti pružanja značajne finansijske podrške, kroz sektorsku podršku budžetu u okviru IPA 2015 programa za jačanje integrisanog upravljanja granicom", kazao je Drobnič.\nMinistar unutrašnjih poslova, Raško Konjević, ocijenio je da Projekat predstavlja važan korak naprijed u primjeni mjera predviđenih Akcionim planom za Poglavlje 24, naročito u podoblasti koja se odnosi na vanjske granice i Šengen.\n"Projektnim aktivnostima, koje su podijeljene u tri komponente na temelju saradnje i iskustva sa kolegama iz Austrije i Slovenije, koji su naši glavni partneri u projektu, dodatno će se unaprijediti kapaciteti granične policije u procjeni analize rizika i međunarodne policijske saradnje, ali i pripremiti šengenski Akcioni plan", naveo je on.\nKonjević je kazao da je uvjeren da će usvajanje takvog dokumenta i njegova primjena prestavljati ključni strateški okvir za planiranje aktivnosti i stvaranje preduslova za uključenje u Šengen zonu, nakon učlanjena u EU.\nDržavni sekretar Ministarstva unutrašnjih poslova Slovenije, Andrej Špenga, kazao je da je ta država u okviru Projekta zadužena za dvije komponente.\n"I to usvajanje i implementaciju šengenskog Akcionog plana, kao i jačanje kapaciteta granične policije u cilju izvođenja analize rizika. Radi se o dvije veoma zahtjevne komponente", rekao je Špenga.\nZa aerodrom u Nikšiću 580 hiljada eura iz IPA Adriatic programa\nutorak, 17 februar 2015 23:17\nNa aerodromu Kapino Polje kod Nikšića počela je izgradnja upravne zgrade i tornja, ukupne vrijednosti 580 hiljada eura, a radovi se finansiraju iz Prekograničnog programa Evropske unije IPA Adriatic, u okviru projekta Prekograničnog aero umrežavanja (CAN).\nPredsjednik nikšićke Opštine, Veselin Grbović, kazao je da je riječ o posljednjoj fazi projekta koji treba da bude završen za osam mjeseci, u kojem ta Opština učestvuje sa 15 odsto, a 85 odsto finansira se iz projekta IPA Adriatic od donacija EU.\n"Projektom je predviđeno da se uradi upravna zgrada, toranj i svjetlosna signalizacija. Završetkom radova aerodrom bi mogao da prima manje avione do 60 mjesta i već se pokušavaju naći partneri kako bi mogao u potpunosti funkcionisati", rekao je Grbović.\nOn je kazao da su već imali kontakte sa zainteresovanim ponuđačima bilo kroz privatno-javno partnerstvo ili na neki drugi način, da se aerodrom pusti u funkciju.\n"Zahtjevi su da se pista malo produži, za šta ima mogućnosti, kako bi mogli slijetati i veći avioni, posebno zainteresovane low cost kompanije. Time bi se omogućilo slijetanje turista i u Nikšiću i pružanje aerodromskih usluga. Riječ je o dobrom projektu i mislim da ćemo ga završiti u predviđenom roku", ocijenio je Grbović.\nMenadžer projekta, Biljana Pinjatić kazala je da je cilj izgradnja i modernizacija malih aerodroma da bi se oživio i povećao vazduhoplovni saobraćaj u jadranskom regionu.\n"CAN projekat okupio je partnere iz šest država: Slovenije, Bosne i Hercegovine (BiH), Srbije, Hrvatske, Italije i Crne Gore, a njegov cilj je, ne samo modernizacija i izgradnja aerodromske infrastrukture, već i stvaranje boljih uslova za korišćenje aerodroma u oblasti zaštite i spašavanja", navela je Pinjatić.\nPrema njenim riječima, realizacija CAN projekta počela je u decembru 2012. i trajaće do septembra.\nIzvođači radova su nikšićke firme LD gradnja, Ramel i Ening.\nPrekogranični program BiH i Crna Gora: Nova vrata Solilima za ulazak u svijet ekoturizama\nutorak, 17 februar 2015 13:54\nNa Solilima u opštini Tivat 9. februara .2015.godine otvorena je osmatračnica ptica u okviru ORNIBA projekta koji se realizuje u okviru Programa prekogranične saradnje Bosna i Hercegovina – Crna Gora\nDogađaju su prisustvovali predstavnici Centra za zaštitu i proučavanje ptica (CZIP), Delegacije EU, Morskog dobra, Tursitičke organizacije (TO) Tivat Opštine Tivat.\nTamara Petković je ispred TO Tivat pozdravila sve prisutne i iskazala želju TO Tivat da pruži svu podršku kako bi valorizovali Solila i dali im ono mjesto koje u ovom gradu zaslužuju.\n"Nakon pozdravnih riječi, ekipa je nastavila šetnju radi obilaska osmatračnica i svi prisutni imali su mogućnost da posmatraju ptice", saopšteno je iz TO Tivat.\nDruženje se nastavilo u hotelu Magnolija gdje su se razmijenile riječi o Solilima, a potom u Multimedijalnoj sali Opštine Tivat gdje su svoje prezentacije održali : Marija Stanišić (CZIP), Sanja Radulović ( Oxfam), Milena Bataković ( Agencija za zaštitu životne sredine), Duško Mrdak ( Planinarsko društvo "Komovi") i Jana Iković ( volonter CZIP-a).\n"Izlaganja su bila jako dobra i poučna i ostavila su mjesta za diskusiju koja je uvijek najbolji način da se pronađe riješenje i pravi put. Uz predivne poklone koje su pripremili CZIP sa svojim partnerima razmijenjene su i riječi zahvalnosti kao i želja da se saradnja i nakon završetka projekta nastavi. TO Tivat će nastaviti na izradi flyera i brošura o Solilima, a već danas je bogatija za flyer o solilima koji je izrađen kroz projekat Orniba", zaključuje se u saopštenju.\nCentar za zaštitu i proučavanje ptica je 1.januara 2013. godine započeo sa implementacijom IPA projekta "ORNIBA-Zaštita ptičjih vrsta na Balkanu: Zajednička intervencija Bosne i Hercegovine i Crne Gore", finansiranog od strane Evropske unije u sklopu prekograničnog programa Bosna i Hercegovina i Crna Gora.\nZajednički se realizuje sa partnerskim organizacijama iz Bosne i Hercegovine - "Oxfam Italia", "Naše Ptice" i "Novi Val", dok je Opština Tivat partner za Crnu Goru.\nTender za izgradnju puta od Grabom do graničnog prelaza sa Crnom Gorom\nutorak, 17 februar 2015 12:45\nU okviru Prekograničnog programa Albanija-Crna Gora IPA 2012-2013, objavljena je tenderska procedura za izgradnju puta od Grabom do graničnog prelaza sa Crnom Gorom.\nPut je dug 2,7 kilometara i nalazi se na sjeveru Albanije, u distriktu Malesi e Madhe.\nTender je otvoren do 20. aprila 2015. do 11:00 sati.\nDokumentacija za Tender se nalazi na sledećoj internet stranici:\nPotpisan sporazum između Direktorata za IPARD plaćanja i Veterinarske uprave\npetak, 13 februar 2015 18:00\nU prostorijama Ministarstva poljoprivrede i ruralnog razvoja danas je potpisan Memorandum o saradnji između Direktorata za IPARD plaćanje i Veterinarske uprave.\nSporazumom se reguliše način saradnje, koordinacije i razmjene informacija u cilju efikasnog sprovođenja IPARD like projekta bespovratne podrške investicijama u poljoprivredna gazdinstva.\nPotpis na memorandum stavili su direktori Direktorata za IPARD plaćanje i Veterinarske uprave, Blagota Radulović i Biljana Blečić.\nCilj je da se i na formalnom nivou uspostavi saradnja uprave i direktorata u dijelu izdavanja dokumenata za potvrđivanje ispunjenosti kriterijuma dobrobiti životinja propisanih nacionalnim zakonodavstvom i kriterijumima Kodeksa dobre poljoprivredne prakse u toj oblasti.\nIspunjavanje tih kriterijuma su neki od ključnih uslova za poljoprivredne proizvođače, kako bi uspješno aplicirali na javni poziv za IPARD like.\nVeterinarska uprava se ovim memorandumom obavezala da na zahtjev Direktorata izdaje i dostavlja Mišljenja o usklađenosti projektne dokumentacije i realizovanih projekata podnosioca zahtjeva i korisnika IPARD like projekta, sa navedenim kriterijumima dobrobiti životinja, a u skladu sa odredbama propisanim Operativnim Priručnikom za IPARD like.\nPoljoprivrednici sa sjevera o projektima koje bi kandidovali za IPARD like podršku\nsubota, 14 februar 2015 13:25\nPredstavnici Direktorata za IPARD plaćanja Ministarstva poljoprivrede i ruralnog razvoja održali su protekle sedmice više radionica u opštinama na sjeveru Crne Gore, i tom prilikom razgovarali sa poljoprivrednim proizvođačima o konkretnim projektima sa kojima bi aplicirali za podršku kroz IPARD like projekat.\nU okviru drugog kruga info-kampanje, održane su radionice sa proizvođačima iz gotovo svih opština na sjeveru.\nU opštinama u kojima je bilo najviše zainteresovanih proizvođača predstavnici Direktorata za ruralni razvoj predstavili su i nacrt IPARD programa koji definiše mjere podrške koje će biti realizovane od 2016. godine, u okviru klasičnog IPARD programa.\nDa podsjetimo, projekat IPARD like upravo je koncipiran da bi pomogao proizvođačima u Crnoj Gori da usvoje standarde koje će im zahtijevati klasični IPARD program podrške, u kome će biti više sredstava na raspolaganju, ali i strožiji kriterijumi.\nSavjetnik u Direktoratu za IPARD plaćanja i jedan od predstavnika Ministarstva koji su vodili radionice, Jovo Duborija ističe da se sa poljoprivrednicima razgovoralo kako bi im se pružile dodatne informacije o kriterijumima za podršku kroz IPARD like, kao i da im se pomogne u prikupljanju dokumentacije i pripreme aplikacija.\n"Obzirom da se bliži krajnji rok za apliciranje na poziv, 28. februar, organizovali smo radionice u cilju pomaganja proizvođačima da otklone eventuelne nedostatke i da što više njih uspješno aplicira na poziv", objasnio je Duborija, dodajući da će na taj način biti bliži uslovima za narednu podršku iz EU fondova u procesu pristupanja EU.\nPoljoprivrednici koje smo intervjuisali tokom radionica održanih u Bijelo Polju i Pljevljima itekako su svjesni činjenice da je IPARD like do sada najbolja prilika da, uz povraćaj sredstava u iznosu od 50 odsto, u nekim slučajevima i do 65 odsto, unaprijede proizvodnju i pređu još jednu važnu stepenicu ka evropskom tržištu.\nMiomir Đoković pčelar iz Pljevalja zadovoljan je kako kaže onim što IPARD like nudi crnogorskim poljoprivrednicima, posebno kroz mjere podrške pčelarstvu koje ga zanimaju.\n"Sigurno ću aplicirati. Nadam se da ću dobiti podršku, jer namjeravam da povećam proizvodnju i unaprijedim pakovanje meda. Naš med je jedan od najkvalitetnijih u Evropi i treba iskoristiti šansu za razvoj tog sektora", kazao je Đoković dodajući da bi mladi pčelari trebalo da budu nosioci tog razvoja.\nNjegov kolega Mile Lončar, u čijoj je porodičnoj tradiciji pčelarstvo, nada se da će podrškom kroz ovaj projekat unaprijediti proizvodnju i daće taj biznis nastaviti njegov sin.\nUzorni stočar Alija Durović iz Korita kod Bijelog Polja zahvaljujući prethodnom MIDAS projektu unaprijedio je proizvodnju na gazdinstvu, na kome drži 500 ovaca, 14 krava, bika i konja.\n"Imam veliko imanje i proizvodim veći dio stočne hrane, čime sam značajno smanjio troškove i postao konkuretniji. Sada imam šansu da nastavim dalje da se širim, da podižem standarde, kako bi imao šansu da opstanem kada Crna Gora uđe u EU", kaže Durović.\nDa proširi stočni fond zainteresovan je i Nikolić Slobodan iz Grnčareva.\n"Kroz MIDAS sam nabavio mehanizaciju, a kroz IPARD planiram da proširim broj grla na farimi za više od deset junica, uz još neku dodatnu opremu", kazao je Nikolić i savjetovao, posebno, mladim poljoprivrednicima da iskoriste podršku, ako žele da nastave da se ozbiljno bave poljoprivredom.\nMeđu proizvođačima bilo je i onih kao što je Neđeljko Kuveljić iz Bijelog Polja koji su kroz MIDAS ostvarili značajne investicije u nabavku mehanizacije i poljoprivredne proizvodnje u skladu sa prinicipima zaštite životne sredine i dobrobiti životinja i koji ne razmišljaju da apliciraju na ovaj poziv, ali su bili zainteresovani da čuju šta će od podrške iz EU fondova imati u narednim godinama.\nOni su posebno bili zainteresovani da daju sugestije na nacrt IPARD programa, koji će biti osnova za sprovođenje IPARD-a od 2016. Godine, finansiranog iz EU fondova namijenjenih ruralnom razvoju.\nPoljoprivrednicima su, prema riječima savjetnika u Direktoratu za ruralni razvoj Miloša Kusovca, predstavljene mjere podrške: 101 - investicije u fizički kapital na poljoprivrednim gazdinstvima i 103 - mjera investicija u fizički kapital za preradu i marketing poljoprivrednih proizvoda i proizvoda ribarstva.\n"Poljoprivrednici su komentarisali nacrt mjera, po sektorima za koje su bili zaintersovani kako bi se one u narednom periodu do usvajanja 2016. Godine što bolje prilagodile situaciji na terenu i potrebama i mogućnostima crnogorskih poljoprivrednika", kazao je Kusovac. On je doda da će IPARD program biti usvojen 2016 godine, te da je Ministarstvo ranije obezbijedilo sredstva za podršku na bazi ovog Programa.\nKonkurs za radno mjesto u Zajedničkom sekretarijatu IPA prekograničnog programa Hrvatska-Bosna i Hercegovina-Crna Gora 2014-2020\nsrijeda, 11 februar 2015 16:54\nAgencija za regionalni razvoj Republike Hrvatske, institucija u kojoj je smješteno Upravljačko tijelo IPA Programa prekogranične saradnje Hrvatska-Bosna i Hercegovina-Crna Gora 2014-2020, u saradnji sa Ministarstvom vanjskih poslova i evropskih integracija Crne Gore, raspisuje konkurs za dva radna mjesta u Zajedničkom sekretarijatu Programa u Zagrebu, i to:\n1.2.1. Rukovodilac Službe (Head of Joint Secretariat) - 1 izvršilac/teljka\n1.2.2. Viši stručni savjetnik – specijalist (Project manager) – 1 izvršilac/teljka\nDetaljnije informacije možete pronaći na sledećem linku:\nOglas za radno mjesto koordinatora/ke u Zajedničkom sekretarijatu Jadransko-jonskog transnacionalnog programa (ADRION) 2014-2020\nutorak, 10 februar 2015 16:52\nZajednički sekretarijat Jadransko-jonskog transnacionalnog programa (ADRION), koji će biti smješten u Bolonji (Italija), objavio je oglas za radno mjesto koordinatora/ke.\nZainteresovani kandidati mogu se prijaviti do 10. marta 2015. Više informacija možete pronaći na sledećem linku:\nDostavljene 43 aplikacije za projekat IPARD-like\nponedjeljak, 09 februar 2015 17:37\nSprovođenje IPARD-like projekta u Crnoj Gori važno je ne samo za dalji razvoj poljoprivrednih gazdinstava u Crnoj Gori, nego i za uspješno korišćenje budućih sredstava iz EU fondova, ali i za uvezivanje sektora koji doprinose bržem razvoju ruralnih područja, ocijenjeno je danas u Euro-info Centru u Podgorici.\nKako je saopšteno iz Ministarstva poljoprivrede i ruralnog razvoja, aktuelni projekat IPARD-like predstavili su šef Delegacije EU u Crnoj Gori Mitja Drobnič i ministar poljoprivrede i ruralnog razvoja Petar Ivanović.\nŠef Delegacije EU ocijenio je da su poljoprivreda i ruralni razvoj jedne od najznačajnijih oblasti u procesu evropskih integracija Crne Gore, s obzirom na uticaj koji imaju na ukupan razvoj zemlje. On je kazao da su se stekli uslovi da EU okrene novi list u smislu pružanja podrške sektoru poljoprivrede u pripremi za EU tržište. „Projekat je vrijedan ukupno 4,5 miliona eura i ima za cilj da pripremi institucije u Crnoj Gori da uspješno upravljaju bespovratnim sredstvima EU i da kroz grantove pomogne poljoprivrednim gazdinstvima u rastu produktivnosti. Cilj nam je da od 2016. Ministarstvo poljoprivrede realizuje IPARD program podrške ruralnom razvoju, a poljoprivrednici modernizuju proizvodnju i povećaju produktivnost", rekao je Drobnič.\nRezultati konkursa za izbor pjesme procesa evropske integracije ME4EU, EU4ME\nutorak, 03 februar 2015 12:29\nU skladu sa konkursom za izbor pjesme procesa evropske integracije ME4EU, EU4ME (Ja za Evropu, Evropa za mene), koji je raspisan 25. novembra 2014. godine u okviru projekta "Informisanje javnosti o procesu pristupanja EU i podršci IPA u Crnoj Gori" koji implementira Britanski savjet u korist Ministarstva vanjskih poslova i evropskih integracija (MVPEI) uz ko-finansiranje Delegacije Evropske unije u Crnoj Gori, Britanske ambasade Podgorica i MVPEI, objavljujemo rezultate konkursa.\nNa konkurs je ukupno prijavljeno 9 prijedloga, od kojih su dva eliminisana zbog neispunjavanja uslova konkursa. Žiri u sastavu ambasador Aleksandar Andrija Pejović, glavni pregovarač Vlade za pregovore sa Evropskom unijom (predsjednik žirija), Vanja Madžgalj direktorka Britanskog savjeta u Crnoj Gori i profesor Žarko Mirković, kompozitor i direktor Muzičkog centra Crne Gore razmatrao je sedam kompozicija u demo verziji.\nPobjednička kompozicija po odluci žirija nosi naziv "Pokreni se" čiji je autor kompozicije Marko Đurović, autor teksta Zlatko Jovović i autor aranžmana Dejan Božović.\nIzbor za pjesmu procesa evropske integracije realizuje se u skladu sa Strategijom informisanja javnosti o pristupanju Crne Gore EU 2014-2018.\nZavršava se realizacija projekta "Hajde da razgovaramo o EU"\nLista kandidata NVO predloženih za člana/icu sektorskih radnih grupa za planiranje i programiranje Instrumenta pretpristupne podrške 2014–2020 (IPA II)\nNacionalni program IPA za 2014


Havarija nuklearke u Pakistanu pod kontrolom - Bizlife.rs\nPremijerka nam je otkrila planove za niški aerodrom\nNeke kompanije su bogatije od nekih država (i Srbija je među njima)\nNedostatak pravih kadrova, najveći problem srpskih preduzetnika\nŠta je poguralo cene goriva?\nJapanski ambasador za BIZLife: Kratko uputsvo za bolji poslovni ambijent u Srbiji\nHoče li Šakira pomiriti Srbe i Albance u Mitrovici?\nHavarija nuklearke u Pakistanu pod kontrolom\n12:44 Karači, 21/10/2011\nPredstavnici nuklearke u Karačiju saopštili su danas da nema štete ni radijacije, nakon što je proglašena vanredna situacija zbog curenja teške vode iz reaktora te elektrane, i navode da je situacija pod kontrolom, javile su agencije.\n“Nema razloga za brigu, iscurela je mala količina teške vode”, izjavio je Tarik Rašid zadužen za odnose sa javnošću Nuklearne elektrane Karači (KANUP), koja se nalazi 24 kilometra zapadno od tog pakistanskog grada.\nCurenje teške vode iz jedne od dovodnih cevi u reaktor počelo je u noći izmedu utorka i srede, tokom manje popravke u okviru redovnih provera u radu elektrane, zbog kojih je to postrojenje obustavilo rad 5. oktobra.\nRašid je rekao da je bilo potrebno proglasiti vanrednu situaciju kako bi se izolovala oblast u kojoj je došlo do curenja i proverila moguća šteta i radijacija. Elektrana će, kako je kazao, početi ponovo da radi za četiri do pet nedelja.\nU elektrani KANUP, koja je počela sa radi 1972. godine, i 80-tih godina prošlog veka došlo je do curenja teške vode zbog čega je njen rad bio obustavljen mesecima.\nTeška voda je prilično slobodan naziv koji se najčešće odnosi na deuterijum oksid, a u nekim tipovima nuklearnih reaktora se koristi kao takozvani moderator neutrona, medijum koji usporava neutrone koji tek pri malim brzinama mogu da reaguju sa jezgrima uranijuma u reaktoru.


Najbolji beauty i makeup proizvodi sa TikToka\n7 najpopularnijih kozmetičkih proizvoda sa TikTok-a\nPrateći trend "Tik Tok made me buy it", izdvojili smo 7 kozmetičkih proizvoda koji su zahvaljući generacije Z postali viralni.\nIstina je da na Tik Toku možete pronaći sve: od video snimaka kako da dekorišete dom, DIY predloga do viralnih internet trenutaka i saveta za modu ili lepotu. Među njegovim ogromnim sadržajem, nije neuobičajeno da korsnici društvene mreže predstavljaju i ističu kozmetičke proizvode, koji potom postaju viralni i tako ih nalazimo u torbicama čak i najvećih beauty zavisnika.\nNa TikToku korisnice društvene mreže obično preporučuju korektore, serume, proizvode za negu kože, šminku ali i parfeme idealne za svako godišnje doba. Uz odobrenje generacije Z, najpopularnije proizvode koriste i mnoge poznate ličnosti, poput Hejli Biber, koja je pažljivo proučavala trendove lepote Tik Toka kako bi kreirala sopstvenu liniju kozmetike.\nZajednička karakteristika kozmetičkih proizvoda koji postaju viralni na platformi koja se stalno razvija je da su inovativni u onome što rade, dok je većina njih takođe super efikasna. Puderi sa visokom pokrivenošću, parfemi sa mirisom koji se satima zadržava na telu, sredstva za čišćenje lica koja ostavljaju kožu blistavom i hidriranom se posebno ističu, dok se istovremeno mogu kupiti po pristupačnim cenama.\nZa leto 2022, Tik Tok je istakao 7 kozmetičkih proizvoda koji imaju sve preduslove da budu dodati na našu listu za kupovinu.\nOtkrijte ih u galeriji fotografija:\nSPF kreme za lice koje smo pronašli u apoteci\n5 kozmetičkih sastojaka koje treba izbegavati u trudnoći\n10.04.2022 Beauty - Kozmetika


Počeo decembarski praznik filma – EURO IN FILM | Kulturni centar Novog Sada\nPočeo decembarski praznik filma – EURO IN FILM\nTip najave: Festival\nDatum: 04/12/2017 Do: 28/12/2017\nLokacija: Velika sala\nPočeo decembarski praznik filma\nFestival evropskog i nezavisnog filma („Euro-In film“), 21. po redu, zvanično je počeo u ponedeljak, 4. decembra u Kulturnom centru Novog Sada. Novosadska publika imaće priliku da do 28. decembra pogleda brojne dokumentarne, eksperimentalne i kratke igrane filmove iz srpske, slovenačke, italijanske i drugih kinematografija.\nFestival je otvoren projekcijom kratkih filmova kojima se Novi Sad predstavio na PAFOS-u kao evropska prestonica kulture. Reč je o filmovima: „Otvoreni grad“ u režiji grupe autora i produkciji Đorđa Kaćanskog, „Fenomen Tvrđava“ reditelja Silarda Antala i Dragana Stojmenovića, kao i filmovi „Lasta“ i „Hodam kroz prostor, pričam o vremenu“ Milana Belegišanina. Protagonista ovog četvrtog filma, Ilija Ika Bašić proglasio je 21. festival otvorenim.\nPrethodno je u obraćanju publici urednik filmskog festivala Đorđe Kaćanski rekao da ovogodišnji „Euro-In film“ okuplja više od 200 visokokvalitetnih filmova i posebnu pažnju skrenuo na kinematografije Slovenije i Italije koje se predstavljaju na festivalu. Kaćanski je najavio da će uporedo biti organizovane i tribine o prikazanim filmovima. Publiku je pozdravio i predstavnik Udruženja Slovenaca iz Novog Sada, umetnički direktor Dragomir Zupanc.\nTokom trajanja festivala, filmofili će, između ostalog, videti i dokumentarac o austrijskom književniku i velikom prijatelju srpskog naroda, Peteru Handkeu, nemačke rediteljke Korine Belz, kao i film posvećen velikom pesniku Miroslavu Miki Antiću, „Prvi film“, u režiji Dušana Stojanovića, a u produkciji Kulturnog centra Novog Sada.\nOvaj Festival podržavaju i odgovarajući resori Grada Novog Sada, AP Vojvodine i Republike Srbije kao i međunarodne asocijacije, organizacije i partneri. Posebno je značajna saradnja sa Fondacijom Novi Sad 2021, koja promoviše Novi Sad kao Evropsku prestonicu kulture 2021. godine.\nKOMPLETAN PROGRAM FESTIVALA EURO IN FILM MOŽETE POGLEDATI OVDE\nOne Response to “Počeo decembarski praznik filma – EURO IN FILM”\nuvek sam verovao u vas izbor\ndecembar 3rd, 2017 Odgovori


RTCG - Radio Televizija Crne Gore - Nacionalni javni servis :: Region :: Dačić: Ne namjeravamo da ukinemo srpske institucije na Kosovu\nPREGOVORI O KOSOVU 17. 02. 2013. 17:13 >> 17:09 0\nDačić: Ne namjeravamo da ukinemo srpske institucije na Kosovu\nPredsjednik Vlade Srbije Ivica Dačić izjavio je danas da Vlada Srbije i premijer nemaju namjeru da ukidaju srpske institucije na Kosovu, kao i da moraju da vide koje će biti nadležnosti autonomije odnosno zajednice srpskih opština.\n"Nema ukidanja srpskih institucija dok se ne dogovori šta će biti umjesto njih", rekao je Dačić novinarima u beogradskom Centru "Sava".\nOn je kazao da je osnova za naredne pregovore Beograda sa Prištinom rezolucija i platforma o Kosovu, a da ne zna šta je predsjednik Srbije Tomislav Nikolić rekao o srpskim insitucijama na Kosovu.\nDačić je istakao da su predstojeći razgovori u Briselu suštinski i da treba da se razgovara o funkcionisanju institucija i o razrješenju paralelizma, kao i o posebnosti Srba, kako to, kako je rekao, definiše Ketrin Ešton.\nOn je ocijenio da situacija nije laka i da je, kako je kazao "opasno da živimo u svijetu i sistemu fatamorgana i nečega što misle i Albanci i Srbi svako na svoj način".\n"Niti je Kosovo nezavisno niti Srbija ima svoj pun suverenitet", dodao je premijer.


Danas počinje probna proizvodnja\nProbna proizvodnja u Novom duvanskom kombinatu Podgorica (NDKP) počeće danas puštanjem u rad pogona za proizvodnju king size cigareta. Iz kompanije je saopšteno da će na događaju povodom početka probne proizvodnje govoriti izvršna direktorica kompanije Savka Darmanović, gradonačelnik Podgorice Slavoljub Stijepović i potpredsjednik Vlade iministar poljoprivrede i ruralnog razvoja Milutin Simović. Planiran je i obilazak fabrike, koja se nalazi na Ćemovskom polju.\nNDKP je prošle sedmice dobio dozvolu Uprave za carine za slobodnu carinsku zonu na teritoriji nove fabrike cigareta. Investitor, kompanija BMJ je ranije zahtijevala da agroindustrijska zona, u okviru koje se nalazi fabrika NDKP, bude slobodna zona, zbog toga što ima namjeru da sve proizvedene količine cigareta plasira na inostrano tržište, uz odgovarajuće carinske olakšice. Vlada je na sjednici u avgustu prošle godine dala saglasnost da se osnuje slobodna carinska zona Novi duvanski kombinat. To je prostor od preko 30 hiljada kvadrata gdje se nalazi nova fabrika duvana. Odluku da traže osnivanje slobodne carinske zone usvojila je u junu prošle godine Skupština akcionara NDKP.\nIz BMJ je ranije najavljeno da će svi gotovi proizvodi NDKP-a biti izvezeni i upućeni na međunarodno tržište, kao i da je za prvu godinu planirana proizvodnja od minimum 1,2 milijarde cigareta. Bivši direktor NDKP-a Gabriele Arveda saopštio je ranije Pobjedi da je vrijednost investicije 22 miliona eura, kao i da će u početku biti angažovano 40 radnika. Iz Vlade je ranije saopšteno da će, prema ugovoru, u prvoj fazi biti zaposleno 55 radnika, ali da će taj broj rasti sa povećanjem obima proizvodnje.


Rukovodilac Bebi servisa Beograd Ruzmilka Dotunović za "Beograd na Blic" objasnila je da potražnje za dadiljama uvek ima, ona je u talasima shodno periodu godine, ali da je trenutna potražnja veća nego ikad.\nSvaki roditelj ima i uslove koje zahteva da osoba koja će im čuvati decu ispuni, a u doba korone im je jedna stvar ključna.\n- Sve više roditelja se javlja sa pitanjem da li su dadilje vakcinisane, a većina naših dadilja jeste vakcinisana. Mi smo imali mogućnost da dadiljama ponudimo još u prvom krugu da se vakcinišu - podvukla je ona Dotunovićeva.\nLjudi su vrlo obazrivi pri izboru osobe koja će se tokom njihovog odsustva starati o detetu, a sve važnije je da li ta osoba pruža sigurnost da neće preneti korona virus.\n- Septembar je inače mesec kada je pojačana potražnja za bebi siterkama, ali u trenutnim uslovima, usled epidemiološke situacije telefoni su se usijali jer porodice pokušavaju da nađu najbolji način da se organizuju u okviru datih okolnosti - objašnjava Ruzmilka Dotunović.\nKako kaže, u jednom trenutku je bilo zatišje, ali otkako je počela epidemija, potražnja je sve veća. Međutim, strah od širenja virusa nije jedini razlog za to.\nDotunovićeva objašnjava da je situacija u društvu takva da majke male dece počinju ranije da rade, zatim ima roditelja čiji ritam ne mogu da pokriju državne institucije, ali tu su i roditelji čija deca imaju smetnje u razvoju.\n- Mi imamo već kredibilitet, funkcionišemo već 33 godine, Grad Beograd je osnivač, tako da to već uliva ljudima sigurnost. Ali kada se javljaju, roditelji uvek pitaju koliko su dadilje proverene, koliko su edukovane za rad sa decom. Značajno im je što iza njih stoji institucija, što prolaze naše provere i edukaciju, lekarske, sanirtarne i psihološke preglede pre nego što stupe u rad sa decom - rekla je Dotunovićeva.\nPrema rečima Dotunovićeve, u Bebi servisu je na raspolaganju 120 dadilja. Došlo je do smene generacija, na desetine njih je otišlo u penziju poslednjih meseci.\nDadilje su osobe koje vole decu pre svega i koje imaju u sebi emocionalne kapacitete, spremne da uče i da se razvijaju. Sve osobe koje su proverene i procenjene kao kapacitet za rad sa decom se primaju i angažuju na poslovima brige, nege i čuvanja dece.\nKoliko košta usluga dadilje\nNajčešće se angažuje dadilja za jedno dete na osam sati, pet puta nedeljno, što iznosi oko 43.600 dinara mesečno, za dvoje dece se uvećava cena za 20 odseto, odnosno 30 za troje dece. U skladu sa zakonom o prekovremenim satima, moguće je i produžiti vreme čuvanja deteta.\nDadilju je moguće angažovati dolaskom u Bebi servis, gde se obavlja razgovor, popuni anketa, kako bi se pronašla dadilja koja odgovara modelu porodice i nakon toga se prelazi na listu čekanja, a ona je ove jeseni duža nego ikada.\n- Trenutno nema slobodnih dadilja, ali uvek su moguće promene, septembar je mesec iznenađenja. Svake godine između 30 i 50 porodica čeka na osobu koja će čuvati dete tokom njihovog radnog vremena - zaključila je Ruzmilka Dotunović.